**16.**

**Ismertesse a webes fórumok kommunikációban betöltött szerepét! Hasonlítsa össze a webes fórumokat a levelezőlistákkal! Miként ér el egy webes fórumot, miként regisztrál, miként indíthat új témát és miként szólhat hozzá egy meglevőhöz? Definiálja a következő fogalmakat: topic, moderálás! Mi a blog, miként hoz létre, vezet egy blogot?**

**Webes fórum**

**Fogalma**

A kommunikáció egyik formája, egyféle üzenőfal használata webes felületen. Ez is a csoportos kommunikációs módok közé tartozik, mint a levelező lista, az IRC, az MSN vagy egy régebbi internetes szolgáltatás, a hírcsoport-kezelés. Sajátossága a sávszélesség igénye, ebben a web alapú chatre hasonlít. Amíg azonban a chat forgalma, az egy-egy szobában elhangzónak csak azok számára olvashatóak, akik oda belépnek, a webes fórum általában nyitott, azaz általában bárki számára olvasható. (Gyakran csak az írás az, ami előzetesen regisztrációhoz kötött.)

**Felépítése**

Egy webes fórum webolvasóval elérhető szöveges, képeket is tartalmazó anyag. A fórum kezelésére alkalmas webelyek általában két szinten csoportosítják a hozzászólásokat. Az első szint a témakörök szintje, ezt általában a webhely üzemeltetője tervezi meg és hozza létre. Új témakört akárki nem alkothat. Az egyes témakörökben kapnak helyet a témák, topic-ok. Topic-ot csak regisztrált felhasználó nyithat.

**Írás, olvasás**

A fórumot általában bárki olvashatja, bejegyzést azonban csak regisztrált felhasználó tehet. A topic-ba csak odatartozó témájú írásokat illik elhelyezni. A bejegyzést egy weblapon található űrlap segítségével lehet tenni. Az űrlap tartalma fórumfüggő. Van, ahol elegendő csak a hozzászólás tartalmát megadni, másutt e-mail cím és URL is megadható, sőt esetenként kötelező is. Egy hozzászólás - elhelyezését követően - általában nem módosítható, törölhető, így elküldését érdemes igen alaposan megfontolni!

**Moderálás**

A fórumok ritka kivételtől eltekintve moderáltak. Hz a fórum alapelveivel ellen rétes (illetve általános jogi, etikai normákba ütköző) anyagok közzétételének megakadályozását, illetve a már közzétett ilyen információ törlését jelenti. Ezt a moderátor végzi. A moderálás abban is megnyilvánul, hogy a fórumba nem illeszkedő topic-okat a moderátor törölheti.

Szintén a moderátor kezeli, kezelheti azt is, hogy egy topic meddig marad nyitva. Azokat a topic-okat, amelyekhez elég sokáig senki sem szól hozzá, a moderátor lezárja. Az ilyen topic tartalma olvasható, de ebbe írni már nem lehet.

**Hozzászólás az elektronikus sajtóban**

Tendencia a hagyományos sajtótermékek internetes megjelenése. Ennek során a kiadók igyekeznek a látogatottság növelése (a reklámdíjak szinten tartása) érdekében az internet minden lehetőségét kiaknázni. A gyorsaság mellett ilyen az interaktivitás. A hagyományos cikkek kapcsán legfeljebb a (hagyományos postai úton célba juttatott) olvasói levelek számítanak visszacsatolásnak. Egy webes cikk esetében ma már egészen természetes, hogy az olvasók a cikkhez közvetlenül ugyanazon a felületen hozzá is szólhatnak. A cikkek és az eddigi hozzá-szólások mindenki számára olvashatóak. Erre szinte kivétel nélkül csak regisztrált felhasználóknak van módja - igaz ahhoz személyes, reális azonosítás nem szükséges.

Éppen a személyes azonosíthatóság hiánya miatt szinte minden helyen szükséges a moderálás: a webhely fenntartója dönti el, mely hozzászólások láthatóságát tartja a hellyel, és a cikkel összeegyeztethetőnek és melyek azok, amelyeket etikai, jogi vagy jó ízlésbeli okok miatt törli. Egy ilyen lépéssel szemben a kérdéses hozzászólás írója semmit sem tehet. (A hely fenntartója a látogatottságból él, nem érdeke tehát a megfontolatlan moderálás.)

**Blog**

**Fogalma**

A kommunikáció, vagy inkább önkifejezés sajátos formája a nagy nyilvánosság számára elérhető webes napló. Neve egy szóalaki eltorzításból ered: web log, majd: blog. Alakilag a fórumhoz hasonlít, mert mindenki számára olvasható (habár egyes blogmotorok a privát be-jegyzés fogalmát is kezelik, ezek még olvasásra is csak a blog tulajdonosa számára érhetőek el) és csak egy személy által írható speciális fórum. Szemben a fórummal, a blog tartalmára nézve semmi megkötöttség nincs: éppen a lényegéhez tartozik, hogy a személyes megjegyzésektől a naplószerű írásokon át egészen a napi eseményekkel vagy a sajtószemlézéssel bezárólag bármi belefér egy blog kereteibe.

**Szerepe**

A blog önkifejező forma, kommunikálásra annyiban ad lehetőséget, hogy az egyes bejegyzéseket az olvasók kommentálhatják akár regisztráció nélkül is (szemben a webes fórumokkal). A kommentár nem mindig megfelelő stílusú és tartalmú: a blog gazdájának ezért módja van a neki nem tetsző kommentárokat törölni.

Sokan úgy vélik, a blog az egyik, ha nem a legtipikusabb képviselője a Web 2.0-nak, azaz a felhasználók által kialakított interaktív webnek. Más vélemény a sajtó egy új, mindenki által elérhető, nemcsak olvasható, de írható, formájának tekintik a blogot.

**Kezelése**

**Létesítése**

Valamely blogok kezelésével foglalkozó kiszolgálón kell ehhez regisztrálni. Ennek során megadható magunkról néhány olyan adat, melyet majd blogunk olvasói számára elérhetővé kívánunk lenni. A blog alakjának meghatározása, kialakítása általában valamely instant sablon választásával lehetséges. A legtöbb helyen hozzáférhető ennek forráskódja, azaz egyéni módosításokra éppúgy lehetőség van, mint teljesen új sablont alkotni.

**Vezetése, kezelése**

A blog alapegysége a post (bejegyzés): ahogy a webes fórum vagy a levelezőlista, illetve hír-csoport esetén, az alapegység itt is egy írás, cikk. Szemben azokkal itt nincs semmiféle meg-kötés. A bejegyzés általában címből és természetesen törzsszövegből áll, de gyakran tartalmaz képeket is. A bejegyzési elláthatjuk címkékkel is, melyek alatt a tartalommal kapcsolatos cím-szavakat értjük. Ez nem minden blog motor szolgáltatása, de ahol van, ott érdemes használni. A bloghely a címkéket összegyűjtve is elérhetővé teszi, ezáltal nemcsak szerzők, hanem téma, tartalom szerint is elérhetőek a bejegyzések.

**Kommentár**

A blog olvasóinak lehetőségük van ahhoz megjegyzéseket, kommentárokat fűzni. A kommentár elhelyezéséről a blog tulajdonosa a regisztráláskor megadott e-mail címre értesítést kap. A kommentárokat a blog tulajdonosa feltétel nélkül törölheti.

**Avatar**

A szanszkrit Avarára szóból ered, melynek jelentése „földreszállás”. A kifejezés eredetileg a hinduizmusban használatos, Visnu, a Megtartó inkarnációira, akit sok hindu tisztel isteneként.

Az internetes kommunikációban szokásos azonosítónk mellé egy kisméretű képet rendelni. Ez nem feltétlenül arckép, tartalmára nézve kötöttség nincs, egyfajta hálózatos személyiség kifejeződésének szokás tekinteni. Ma már több webhely is működik avatar kiszolgálókéin: amennyiben az avatarhoz regisztrált felhasználóként postolunk, a szöveg mellett a kérdéses kép is megjelenik majd.