Ady Endre szerelmi költészete

Magyarországon a kiegyezés után 1897.-ben egy polgárosodás indult el, ami gazdagági és civilizációs eredményeket hozott magával. Viszont a társadalmi feszültségek egyre erősödtek. Ez az irodalmi életben úgy mutatkozott, meg hogy a városi értelmiség és a kultúra átalakult. Több folyóirat is megjelent, de a legbefolyásosabb a Nyugat című volt.

1908. január 1.-jén indult a Nyugat. Főszerkesztője Ignótusz volt, további szerkesztők pedig Fenyő Miksa és Osvát Ernő. A lap célja a magyar irodalom a nyugati irodalom magas színvonalára emelni. Négy nemzedéke volt, az elsőben Ady, Babits, Kosztolányi, Juhász voltak. Osvát halála után Babits vette át a vezető pozíciót, az ő halála a folyóirat halálát is jelentette. A másodikban Ilyés Gyula, József Attila, Szabó Lőrinc voltak. A harmadikban Radnóti, Weöres Sándor. A Nyugathoz elsősorban a szellemi függetlenség, a szimbolizmus, impresszionizmus, nationalizmus jut el.

Ady 1877-ben született Érdmindszenten. Debrecenben tanult jogásznak és újságírónak. 1900-tól Nagyváradon lett újságíró. 1903-ban ismerkedik meg Diósdyné Brüll Adéllal. 1904-ben Párizsba megy. Budapesti Napló majd a Nyugat munkatársa. 1910-től Lédával romlik a kapcsolatuk és betegeskedni is elkezdett. 1912-ben végleg szakítanak. 1915-ben találkozik Boncza Bertával, akit feleségül is vesz, ő volt Csinszka. Felváltva él Budapesten és Csucsán. 1919-ben hal meg Pesten.

Költeményei szecessziós és szimbolista költői világot tükröznek. Az újításai a látomásos tájleírás, a lírai önszemlélet, magyarságtudat és a képalkotása. A halálvágy és az elmúlásra hangoltság jellemzi. A köteteit tudatosan szerkesztette, ami azt jelenti, hogy van egy nyitó és egy záró verse, tematikus ciklusokra osztotta őket. Témák szerint voltak szerelmi, magyarsági, pénzről szóló és ars poeticai kötetei. Ilyen kötetei például a Versek, Új versek, Szeretném ha szeretnének és a Vér és arany.

A héja-nász az avaron című művének a műfaja dal, térmája a szerelmi viszony gyötrelmes, küzdés oldalról. Hangulata egyszerre lemondó és intenzív.  
A cím tartalmazza a vers két lényeges jelentéselemét, amely a héja és az avar. Mivel a nász" kifejezés egyértelműen utal a testiségre, az olvasó tudja, hogy szerelmi költeményről van szó. Ugyanakkor a szerelmi költészetben addig megszokott, konvencionális, hagyományos képekkel ellentétben Adynál a szerelmespárt nem énekesmadarak, hanem ragadozó madarak, héják jelképezik, mert a küzdelmes kapcsolatot mutatja be. A cím másik eleme, az avar utal az őszre és ezzel kifejezi, hogy ez egy késői szerelem. Ez a szerelem nem egy idilli, békés, harmonikus szerelem, hanem pusztító és egymást bántó. A vers központi képe a ragadozó héjapár, alapmotívumai a szerelem és az elmúlás. E két fogalomkör, a szerelem (Nyár, csók, nász) és a halál (Ősz, lankadás, gyász, avar, pusztulás) motívumai jelennek meg a műben. A fő kifejezőeszközei az ismétlés, a halmozás, a fokozás, a szimbólum és a metonímia. Verselése kevert. Rímelése páros rímű sorok után egy-egy rímtelen sor áll. Ady két kapcsolatrendszert épít föl: a „lírai mi" tartalmazza az én-te és a mi-ők viszonyt is.   
Szerkezetileg 4 egységre tagolható. Az 1. versszak a bevezetés, amelyben Ady megteremti a versbeli szimbolikus tájat. A mű tere az Ősz, ezért nincsenek is tájelemek benne. A beszélő jellemzi egyrészt a lírai mi közösségén belüli viszonyt („kergetőzve"), másrészt a héjapárt egységként („lankadt szárnyú"). A 2. versszak egy kitekintés, az előző strófa indoklása. Itt csak az elhallgatás eszközén keresztül szerepelnek a költemény lírai hősei („hozzánk képest új rablói vannak a Nyárnak"), ez az egyetlen versszak, ahol az egyébként „mi"-ként megjelenő kifejtetlen lírai én önmagában szólal meg, szembeállítva a „lankadt" párt az újonnan jöttekkel. Fontos, hogy a szembeállítás alapja nem az egykori önmagunk mostani önmagunk ellentétpár, hanem az „ők" (az újak) és „mi" (a régiek) ellentéte. Ez erősíti a pár egységének érzését, másrészt utal arra, hogy a szimbolikus Nyár nekik nemigen jutatott, szerelmük leírása a Nyárból való távozás képe. A 3. versszak az első versszak megerősítő fokozása. Itt kezdődik a vers csúcspontja is, ami kimerevített képként a mű utolsó előtti soráig tart. E részek egyik fő funkciója a beteljesedésként felfogott halál pillanatának késleltetése. A 4. versszak a lezárás. A („Ez az utolsó nászunk.") Ady egyszerre utal az előző szakasz képére („megállunk, / Felborzolt tollal, szerelmesen.") és a költeményzáró képére („Egymás husába beletépünk / S lehullunk az őszi avaron."). Záró kép igen intenzív jelkép, hiszen a két ragadozó madár most egyszerre egymást tekinti prédának, s az általuk szimbolizált erős dinamizmusok természetellenes módon egymást oltják ki. Ez azt jelenti, hogy a szerelmes héják a végén gyakorlatilag megölik egymást.

Ezzel a versel valószínűleg vérig sértette a nőt ezért érthető, ha többé nem találkoztak az életben. És ezzel lezárta a Léda szerelmi versek korszakot is a költő.