Jókai Mór Az arany ember

Jókai a romantika korában tevékenykedett, ami az utolsó egységes korstílus volt. Ez a korszak a 19. századot jellemezte. A szó a román latin szóból ered, ami regényt jelen, ami a korszak fő művészi ágazata volt. A művekben az érzelem kifejezése állt a központban. Az alapvető életérzés a lázadás volt a kötöttségek, a hagyományok és a társadalmi problémák ellen. Továbbá jellemezte az elvágyódás például régi történelmi korokba vagy egzotikus vidékekre, és az erre való törekvés. Valamit a műfajkeveredés, például az elbeszélő költemények a verses regények és a balladák.

A magyar romantika később indul el, mint Nyugaton mivel a társadalom „éretlen” rá, nincs polgársági réteg, nem független az ország, ezért összekapcsolódik a függetlenedés szándékával a kor indulása. Indulását elősegítette például Széchenyi István tevékenysége, az MTA elindulása, az eső önálló színház az országban, a Kisfaludy Társaság működése és a lapok, újságok terjedése. Legfőbb szerző ekkor Petőfi, Arany, Kölcsey, Vörösmarty, Jókai, Katona.

Komáromon született egy középnemesi családba. Iskoláit Pozsonyban, Pápán és Kecskeméten végezte. 1844-ben ügyvéd lett de '46-től csak költő. Első műve a Hétköznapok címmel jelent meg. Pápán barátságot köt Petőfivel. Pesten tagja lesz a tízek társaságának. 1848-ban feleségül veszi Laborfalvi Rózát. 1848-'49-es eseményekben részt vett, utána menekülni kényszerül. 4 hónapig egy bükki faluban bujdosik, ekkor több művet is írt, ilyen például az Egy bujdosó naplója. Ezek után egy svábhegyi villába költöznek ahol álnéven írt. 1860-as '70-es években volt a pályája csúcsán, ekkor írta A kőszívű ember fiai, Az arany embert. Egy politikai lapot is indított A hon címmel. 1886-ban Laborfalvi meghal, de 189-ben Nagy Bellát veszi el feleségül, aki egy 20 éves színésznő volt. 1894-ben a Révay kiadó az 50 éves jubileumára egy 100 kötetes Jókai regénytárat adatott ki. Utolsó korszakos versei közé tartozik a Sárga rózsa és A kis királyok. 1904-ben halt meg álmában.

Az 1872.-es Az arany ember című regénye az egyik leghíresebb alkotása. Balatonfüreden írta, számára ez a legkedvesebb regénye. Ihlete a magánéleti válságaiból és a kapitalizálódó társadalomból való kiábrándulás adta, ezért ezt hívhatjuk vallomásregénynek is. Ez a mű tartalmaz romantikus és realista vonásokat is. A mű témája a boldogság keresése, Jókai idejében játszódik.   
A cselekmény két helyszínen játszódik, Komáromban és a senki szigetén. A műben lévő konfliktus alapját a pénz képzi. A senki szigete a Dunán egy kis sziget ahova csak a kereskedő hajók jutnak el és a kapzsi Krizstyán Tódor, akit csak a saját gazdagsága érdekel. Ezen a helyen él Teréza mama és lánya, Noémi. Tímár Mihály, a főszereplő, akivel Jókai is azonosulni tudott, megfeneklik a Dunán egy hajóval, amin egy törököt és lányát, Tímeát menekítette a több zsák búzájukkal együtt. A török ember útközben meghalt, Tímár megtartotta az összes zsákot és kenyeret süttetett belőle, amit eladott a komáromi kereskedőnek Brazovics Athanáznak, ebből meggazdagodott, de egy zsák viszont tele volt ékszerekkel és kincsekkel. Brazovics úrnak volt egy lánya, Athalie és felesége. Tímea lett Athalie szobalánya, később Brazovics úr meghal és a család többi tagjának el kell árvereznie a házat. Tímár ezt megveszi és hagyja, hogy ottmaradjanak, de Tímeát teszi meg a ház úrnőjévé azzal, hogy elveszi feleségül. Tímár visszajár a senki szigetére és Tódort mindig ott találja azért, hogy valamit elvegyen Noémiéktől. Ezért Tímár úgy dönt, megveszi nekik a szigetet. Athalie jegyese volt Kacsuka hadnagynak, de apja halála után már nem így volt. Kacsuka Tímeába szeretett bele. Krisztyán Tódor brazil kereskedő lesz és a senki szigetén lévő fákat vágná ki és adná el, ezt Tímár megtudja és találkoznak egy háznál, ahogy megfenyegetik egymást. Aztán Athalie megmutatja egy titkos ajtón keresztül Tímárnak, hogy Tímea Kacsukával van a szobában és a szerelmükről beszélnek. Este Athalie meg akarja ölni Tímeát, de ez sikertelen volt és börtönbe viszik. Tímár visszamegy, a senki szigetére ahol ott találja Tódort és elkezdenek verekedni, Tódor meghal és Tímár ruhájával a Dunába dobják ezzel elérve azt, hogy azt higgyék, hogy Tímár halt meg. A Noéminek és Tímárnak születik egy két gyereke a szigeten.  
A történet két női főszereplője, Noémi és Tímea, szöges ellentétek. Noémi kedves, melegszívű, otthont teremtő édesanya típus. Tímea pedig rideg, érzéseit nem mutatja ki, de a külseje az ideáknak megfelel. E két szerep nem annyira árnyalt, mint a főszereplő Tímár Mihályé, aki nem egy ideális hős, lelkiismeret furdalása van és kettős életet él.