Berzsenyi Dániel: A közelítő tél vagy A Magyarokhoz I. II.

**Élete:** Berzsenyi Dániel született 1776. május 7.-én született, Egyházashetyén. A magyar felvilágosodás szerzője volt. Középbirtokos nemesi családban született. Apja gazdálkodó nemes volt, aki saját nevelési elvekkel nevelte fel Berzsenyit. Ennek hatására csak 12 évesen íratta be az iskolába. Soproni líceum diákja lett. A kötöttségeket nehezen bírta: verekedés, italozás, nők. Berzsenyi otthagyta az iskolát majd Niklára telepedett le, ahol gazdálkodni kezdett. 1796-tól verseket írt. 1799-ben házasságot kötött Dukai Takách Zsuzsannával, aki a rokona volt Berzsenyinek. Kis János aki evangélikus lelkész volt, indította el a pályáját. 3 versét is elküldte Kazinczi Ferencnek. Magyarokhoz I., Nagy Lajos és Hunyadi Mátyás, A reggel című költeményei voltak azok. 1808-bana megjelent első kötette. 1816-ban megjelent a második kötette, ami az első kiegészítője volt. Niklát 3x hagyta el: 2 alkalommal Pestre ment, majd Bécsben is járt 1 hetet. 1817-ben Kölcsey Ferenc bírálatta váratlanul érte. 1825-been válaszolt is neki. a válasza címe: Észrevételek Kölcsey recenziórája. 1836. február 24-én Niklán meghalt.

**Berzsenyi költészete:** Műveinek keletkezési idejét általában nem tudjuk. Legszívesebben három műfajt alkalmazott: az ódát, elégiát és episztolát. Stílusa klasszicista és romantikus jellegzetességeket mutat egyszerre.  
Klasszicista vonások:klasszikus időmértékes versformákat használ, tele van antik utalásokkal, példaképe Horatius volt.  
Romantikus vonások: Nagy romantikus látomások jellemzik a verset, a természet gigászi erői működnek**,** magas feszültségű, harsány szavak.  
Témái:hazafias költészet (A magyarokhoz I., II.), tanító költemények (Horác), a magány témája.

**A közelítő tél:** Eredeti címe Az ősz volt.  
A mű témája az idő múlása, az öregedés folyamata. Az évszakok az emberi élet korszakait szimbolizálják. Műfaja elégia, mely lehangoló, szomorú hangulatú lírai költemény. A vers szerkezete hármas tagolás, ebben is a klasszicista stílusirány mutatkozik meg. A horatiusi hagyományokat követi a tájleírás és mondanivaló kettőssége. A költeményt a klasszicizmushoz kapcsolja a nyelvezete is, a görög eredetű szavak használata és a rímtelen időmértékes verselés.  
A vers tájleírással kezdődik, őszt idéznek a sorok. A költő, a negatív tájfestés eszközével él. A hervadást, hiányt, értékvesztést érzékelteti:  
„nincs rózsás labyrinth”, „nem lengedez a Zephyt”, „nem mosolyog gerezd”.  
Ezzel a módszerrel érdekes hatást ér el a költő. Láttatja azokat a dolgokat, ami korábban itt volt. Ebből bontakozik ki, ami most van:  
„néma homály borong”, „most minden szomorú és kihalt”.  
A kezdő sor is ezt mutatta meg: „Hervad már ligetünk, s díszei hullanak.”  
A 3. versszak végén a költő összefoglalja a volt és van ellentétét. Szembeállítja az öröm és bánat érzését is, ezzel saját életérzésére utal:  
„az öröm víg dala harsogott: s most minden szomorú és kihalt”  
A 4. versszak első sora a vers szimmetria pontja. Az idő múlását metaforában fogalmazza meg, az idő mint a madár: „Oh, a szárnyas idő hirtelen elrepül.”  
Ettől a sortól befelé fordul és az élet mulandóságáról, a pusztulásról elmélkedik. Az élet múlását egy nefelejcs hervadásához hasonlítja. Ebben önmaga életének rövidségét és mulandóságát látja.   
Az 5. versszakban folytatja gondolatmenetét. Megfogalmazódik kielégítetlensége. A „koszorú” a szerelmi költészetét, a „tavaszom” az ifjúkort, az „ajakam” a szerelmet szimbolizálja, ezeket szembeállítja az öregséggel. Az emberi halandóságot szembeállítja a természet örök megújulásával. Végső lemondó gesztussal ér véget a vers: „Itt hágy és vissza se tér majd gyönyörű korom”.  
A cím is erre utal. A tél az elmúlást jelenti, a „közelítő” jelző pedig a bekövetkező halált teszi hangsúlyossá.

**A magyarokhoz I.:** A mű első változata 1796-ban keletkezett, végső formáját 1810-ben nyerte el. A témát illetően kaphatott ösztönzést Horatiustól, tőle kölcsönözte a strófaszerkezetet is. A vers a múltat és a jelent szembesít egymással.  
Kulcsszava az erkölcs - a régi tiszta és a mostani megromlott-. Ez az oka a nemzet hanyatlásának.  
**1.vsz.:** Már az első sor megszólítása kijelöli a témát: „Romlásnak indult hajdan erős magyar”. Múlt és jelen szembeállítását. Két kérdés figyelmezteti a magyarokat.  
„Nem látod… Nem látod…?”  
**2-6.vsz.:** A múlt képei következnek 5 versszakon keresztül: A múltból dicső, értékes példákat sorol fel. A múlt véres volt, külső és belső harcoktól, Budáért sok vér hullt, nem volt könnyű, de a vár ellenállt az ostromoknak, tatárnak, töröknek, belső pártviszályoknak, testvérharcoknak.  
„ezerszer véreidet magad tiportad, sok ádáz osrtom, vad tatár, ostromló török, Zápolya öldöklő százada, szent rokonvérbe feresztő…”.   
**7-10.vsz.:** Mindezek ellenpólusaként hangzik fel a komor tölgy-hasonlat, a jelen a lassú halál, a pusztulás kora. Mindennek okaiként a következőket hozza fel: belső gyengeség, a jelen elpuhult nemzedéke, a tiszta erkölcs hiánya, a nyelv feledése. 11-13.vsz.: Büszke öntudattal sorolja a múlt dicső nagyjainak nevét, Attila, Árpád. A múlt a kemény helytállás, a tiszta, nemes erkölcs, a harcra és tettre kész, serény magyarság szimbólumává válik.  
**13-14.vsz.:** A szemrehányó hang elégikusra vált. Fájdalmasan kiált fel, amikor a történelem, a sors kiszámíthatatlan körforgásáról ír. Ez teszi a hajdani nagyot semmivé, ezzel a nemzethalál vízióját vetíti előre. Befejezése pesszimista.

**A magyarokhoz II.:** Optimistább hitet tükröz ez az ódája. 1807-ben írta.  
Hátterében a napóleoni háborúk Európát felzaklató hatása áll és a súlyos osztrák vereség. I. Ferenc császár népeihez intézett kiáltványa. Ám a mű minden korra érvényes mondanivalót hordoz. Berzsenyi ismét vállalja a nemzet élesztőjének, a prófétának feladatát. Szerkezete klasszicistább az előzőnél.  
**1-3.vsz.:** A téma a háborúk által mozgásba hozott történelem viharát bontja ki egy félelmetes tengeri vihar képével. Az 1.vsz. metaforái után „forr a világ bús tengere, ádár Erynnis lelke, vérbe mártott tőr, dühös viadal”. A kép látomásba csap át a 2-3. vsz. az egész világot harctérnek ábrázolva. Romantikus túlzással és egymásra halmozódó képek sorával érzékelteti a vész nagyságát „a vihar északtól délig, kelettől nyugatig dúl”. Az örökkévalónak hitt világ rendje összeomlik „népek érckorláti dőlnek”.  
**4-6.vsz.:** Ebből a megrendült élményből mégsem a reményvesztettség pesszimizmusa fakad, ellenkezőleg „hisz abban, hogy a bölcsen kormányzott állam hajója megáll a habok (vész) között”. E hit biztosítéka egyfelől a Títusnak nevezett császár, I. Ferenc (Títus a jó császár szimbóluma), ki a népéhez megtalálta az utat, s összekovácsolódott vele. Másfelől a nép tiszta erkölcse, szabadsága, melyekkel felvértezve állja a viharokat „ébreszd fel alvó nemzeti lelked; nem sokaság, hanem szabad nép…”.  
A mű - akárcsak az előző - történelmi példákkal zárul. Ám itt nem a pusztulásukat, hanem nagyságukat említi, az ősi, tiszta erkölcs tette naggyá a régi nemzeteket is.