Csokonai Vitéz Mihály: A Reményhez vagy A tihanyi ékhóhoz

**Élete:** Csokonai 1773. november 17-én született, Debrecenben. Csokonait a magyar irodalom egyik legjelentősebb költőjeként tartjuk számon. Apja Csokonai Vitéz József borbély és seborvos, anyja Diószegi Sára volt. Apja szegény mesterlegényként érkezett 1769-ben Debrecenbe, de hamarost a város tekintélyes polgárra, vagyonos ember, céhbeli elöljáró lett. Azonban halála után a család elszegényedett. Debreceni Református Kollégiumban tanult. Ahol tehetséges diák volt. 1794-ben saját osztályt kapott, ahol a saját módszereivel tanított ezért a vezetőség nem kedvelte. 1795-ben a „Húsvéti legáción”, ami egy adománygyűtő út volt, amiről később ért vissza még hozzá kevesebb pénzzel. Ennek hatására kirúgták a kollégiumból. Ez volt életében az első nagy törés. 1797-ben találkozott Vajda Juliannával neki írta a Lilla verseket. Julianna egy gazdag komáromi kereskedő lánya volt. A házasság nem jött össze Julianna apja miatt, hiába szerzett munkát Csokonai Csurgón. Ez volt a második nagy törés az életében. Temetési gyászbeszédeket is írt…Majd 1805-ben tüdőgyulladásban meghalt.

**Költészete:** Verseit csoportosíthatjuk témák szerint. Szerelmes versek: A tulipánthoz, A Reményhez. Gondolati versek: Az estve. Magányosság versek: A Magánossághoz.  
Műfaji sokszínűsége: ókori római, görög versformában írt. Klasszicista stílusban. Rokokó jellemző rá, ami a túldíszített költészet, boldogság érzése, idilli, könnyed, játékos. Népies stílusú.  
Műveire jellemző: nemzeti múlt iránt való érdeklődés, művészi és érzelmi szabadság gondolata, emberi érzelmeket állítja a középpontba, természetesség felértékelődése, érthető nyelvhasználat.

**A Reményhez:** A cím több szavas. A nagy R megszemélyesítést fejez ki. 4 versszakból áll. Keretes szerkezetű, amely az első és a negyedik versszakot köti össze. Az idősíkokhoz értéket is társít: a múlthoz pozitívat, a jelenhez negatívat. 1803-ban íródott, amely Lilla szerelmének lezárása és az életének összegzéséről szólt.

**1.versszak:** Az 1-4 sorban megszólítja és jellemzi a Reményt. A jelzők nem pozitívak: csalfa, vak. A reményt tovább jellemzi: a boldogtalan emberek kapaszkodója. 2 költői kérdés is megfogalmazik benne. Ezek mind egy női alakra utalnak, személyessé teszi a kérdéseket. Érezhető, hogy nem általános, hanem egyéni problémákkal küzd. A versszak zárása összegzi viszonyát a reménnyel. Költői eszközök a versszakban: megszemélyesítés, költői kérdés, megszólítás, költői jelzők.

**2.versszak:** Az idősík a múltat idézi fel. A múlthoz csatolt évszak: tavasz. A tavasz hagyományosan: boldogság, szerelem, újjászületés. Csokonai számára is ugyanezt jelentette. A tavasz hagyományos képeit használja: virágzó kert, csörgő patak. A versszak csúcspontjaként a szerelem is megjelenik, Lilla személyében, a boldogság fokozhatatlan, Költői eszközök a versszakban: az igék tovább erősítik a megszemélyesítést, költői jelzők, halmozás, fokozás.

**3.versszak:** A 2.versszak tökéletes ellentéte. A tavaszt nem a nyár (beteljesülés), hanem a tél (totális pusztulás) váltja fel. Minden korábban használt költői képnek az ellentéte olvasható. A múltról ír, de ellentétes érzelmekkel, mint az előzőben. Költői eszközök a versszakban: párhuzam, ellentét, költői jelzők.

**4.versszak:** Ismét megszólítja a Reményt. Teljes kiégés, minden reménytelen. Egyfajta halálvágy is megjelenik. Ezt oldja fel az utolsó 4 sor kellemes hangzása, játékossága. Újból a jelenbe tér vissza. Költői eszközök a versszakban: megszemélyesítés, költői jelzők, megszólítás.

**Összegzés:** Keretes szerkezet: a jelenről szóló versszakok közrefogják a múltról szóló szakaszokat. A nyár kimaradásának szerepe: érzékelteti, milyen hirtelen volt az érzelmi váltás. Számot vet az életével. Minden Lillával kezdődött és ért véget. Nélküle értelmetlen az élet.

**A tihanyi ekhóhoz:** 1803-ban került a Lilla-dalok közé. A strófaszerkezet itt is újszerű és bonyolult. A mű elején hagyományosan, a kezdősor megteremti a vers alaphelyzetét, ahol az ekhó az Istennő, a későbbiekben a visszhang, mint természeti jelenség mutatkozik meg, nagyon realisztikus ábrázolásban. Minden versszak utolsó sora újra ismétli. Az ekhós szöveg megerősíti a költő gondolatmenetét, szerepe, hogy egyetértsen a költővel, együtt érezzen vele. Az 5. versszakban ezt emeli ki ellentéttel: a vaskeblű sziklában van együttérzés, de az embereknek nincs szívük. Sajátos költői magatartásforma figyelhető meg: a költő visszavonul a természetbe, a magányba. Megjelenik a műben a kollégiumi kicsapatása (4. versszak), és az is, amikor Lilla elhagyja (6. versszak). Panaszkodik, a társadalmat okolja, megtisztul a társadalom szennyétől, megnemesedik, értékessé válik. Ebben a műben jelenik meg elsőként a gondolat, hogy a költészet örök értékű, de ezt csak az utókor fogja elismerni. Ez az eszme már a romantika felé mutat. Műfaját tekintve ez a mű elégia: azaz visszatekint saját életére, bemutatja a jelen helyzetet és panaszkodik. Ez a műfaj jellemző a szentimentalizmusra.

1–2. vsz.: a megidézés és a saját panasz előadása, létállapotának leírása.

3–6. vsz.: folytatása és megerősítése az első résznek.

– az 5. vsz. a magány, társtalanság érzésének legerőteljesebb kifejeződése.

– a 6. vsz. a Lilla-szerelem kudarcának okát tárja fel, a lírai én nem titkoltan még most is gyengéd érzésekkel gondol volt szerelmesére, akit nem hibáztat a történtekért.

7–9. vsz.: a magányba menekülés, a fájdalmas lemondás képe.

– a 7. vsz. háborgás a világ ellen.

– a 8. vsz. a belső vihar fokozódása, a rousseau-i öntudat kifejezése.

– a 9. vsz. az érdem diadala.

10. vsz.: a vers zárlata.

– jövőképében egy olyan világot feltételez, amely a költői érdem elismerését nyilvánvalóvá teszi. Csokonai utópikus feltételezése a jelen értékhiányát még inkább felerősíti.