Janus Pannonius

**Reneszánsz:** A reneszánsz (franciául „újjászületés”) átmeneti korszak; a középkor felbomló hagyományai után. Az életet szabadon akarta élvezni, boldogan fedezte fel újra az életet. Megnőtt az egyéniség szerepe, eltűnt a középkorra jellemző névtelenség. [A meggazdagodott polgárság életfelfogásának igazolására feltámasztotta az ókori  görög és római kultúrát:](http://kidolgozott-erettsegi-tetelek.blogspot.com/search?q=renesz%C3%A1nsz) visszhangra talált benne az antik műveltség emberközpontúságára, az antikvitás, követendő minta volt ekkoriban. A művészeteknek ebben a korban érvényesülő egyetemes stílusirányzata is.

**Janus Pannonius élete:** 1434-ben született és 1472-ben halt meg. Európa szerte elismert. Neve költői, felvett latin név, jelentése Magyar János. Születési helyére vonatkozólag nincsenek pontos adatok. Nagybátyja, Vitéz János Itáliában neveltette. Már ekkor költővé érett, és hírnevet szerzett magának Itáliában. Pádovában egyházjogot tanult és megszerezte a doktori címet. 1458-ban Mátyás király kancellárja lett nagybátyja, ő pedig 1459-től pécsi püspök lett. 1465-ben kiment Itáliába. Politikai hibát ejtett és pályafutása elakadt. Mátyás király ellen fordult nagybátyjával, így menekülnie kellett Magyarországról. Horvátországban halt meg, súlyos tüdőbetegségben.

**Költészete:** [Latin nyelven](https://hu.wikipedia.org/wiki/Latin_nyelv) írta műveit. Költészetének több korszaka van. Nagyon határozottan elkülönül egymástól az itáliai és a magyarországi korszak. Az itáliai költeményeire jellemző az életvidámság, gyakori témájuk a szerelem, de az egyház bírálata is. Epigrammákat, nagyobb terjedelmű dicsőítő költeményeket írt. Költészetének anyaga, nyelve és hangulata az olasz humanizmus talajából nőtt ki. Nagyra értékeli a földi életet, a békét, a kultúrát, a természetet és a költői halhatatlanságot.

**Búcsú Váradtól:** Nagyváradról ment fel a költő Budára Mátyáshoz, és valószínű, hogy ezen az úton keletkezett ez a vers.  
Az első Magyarországon született műve. Valódi élmény áll mögötte. Ellentétes hangulat a kedves emlékek és a várható élmények között. A vers felépítését különböző motívumok és értékek szembenállása határozza meg.   
Az első három versszak a Nagyvárad körüli téli tájat ábrázolja, mint egy elképzelt világ. Refrén által sürgeti az utazás színhelyét. Utána lévő négy strófa visszatér a jelenbe, Nagyváradra. A jövő, a jelen, a múlt keresztezi egymást. Gyors, pattogó ütemű. Szorong, fél az utazástól. Később feloldódik, ami ellentétek sorozata. A félelmét vidámság, derű és reménykedés váltja fel. A refrén fokozza az érzelmi tartalmat. Majd ismét visszahúzódik a város gondolatától. A végén már könyörög Szent Lászlónak és a segítségét kéri az utazás alatt. A végső fohász visszakapcsol a verset indító szorongó érzésekhez.   
Tartalma szerint 2 részre lehet osztani, a tájleíróra (első 3 strófa) és a búcsúzásra (4-7. strófa).

**Pannónia dicsérete:** Legismertebb műve, melyet már Magyarországon írt. Időmértékes [disztichon](https://hu.wikipedia.org/wiki/Disztichon) verselésű. Két részből áll, egy előkészítő részből és egy csattanós lezárásból. A költemény sajátos reneszánsz jegye a költői öntudat megfogalmazása. Egy lehetséges értelmezés szerint a reneszánsz író ki akar lépni a névtelenségből, és már maga kíván „versének hőse” lenni. Büszkén hirdeti, hogy általa lehet hazája híres, ő hozza meg Magyarország számára az ismertséget.Nem a hazájára büszke, hanem a hazája legyen rá büszke.   
Azonos szófajú szavak összehúzhatók a négy sorban. A vers középpontja a Hazám, ezt nevezzük aranymetszetnek. Tudatosan rakja a vers közepébe.