Nyelvújítás

A nyelvújítás a felvilágosodás korszakában kezdődött el. A Magyarországi felvilágosodás kezdődátuma 1772. Fő törekvés az volt, hogy a magyar nyelvet függetlenné, hivatalossá tegyék, és hogy olyan formájú legyen, hogy külföldi műveket le lehessen fordítani. Ezt nevezzük nyelvújító mozgalomnak és a benne résztvevőket pedig neológusoknak. A másik oldalon az ortológusok azt vallották, hogy nem szabad megújítani a nyelvet és meg kell őrizni a nyelv sajátosságait.

A legismertebb nyelvújítóink közé tartozott Kazinczy Ferenc és Szemere Pál. Az ő kezdeményezésük volt a kialakult vita a két tábor közt. Az ide tartozó iratok közé tartozik a Mondolat, amit az ortológusok írtak és fejtették ki véleményüket. Erre válaszul a Felelet a Mondolatra című művet írták a neológusok. Végül 1819-ben Kazinczy lezárta a nyelvújító mozgalmat egy kompromisszumos művel, aminek a címe Ortológusok és neológusok nálunk és más nemzeteknél. Ebben elismeri, hogy a neológusok is tévedtek pár dologban, de azt is megemlíti, hogy a változás fontos, de a hagyományok figyelembe vétele is az.   
A mozgalom sikeresnek tekinthető, hiszen 1844-re a magyar nyelv lett a hivatalos nyelv. 1860-’70-es évek pedig elterjedtek a nyelvújítás által bevezettet újítások.  
Megújítás módszerei elsősorban a szókincset érintették, gyakran használták a szóösszetételt, a tükörfordítást, a rég nem használt szavak visszahozása is fontos volt, a nyelvjárásokból vett szavak használata, a szóösszevonás, amikor az egyik szó eleje és a másik szó vége kerül össze. Kevésbé használt volt a szóösszerántás ekkor két szót vontak össze, a szóelvonás, amikor egy hosszú szót rövidítettek.

Számos ma is használt szót ekkor vezettek be még mások elvesztek az idők során. Sokat köszönhetünk ennek az időszaknak, mert ha ez nem történik, meg valószínűleg a kulturális fejlődés sem következik be akkora mértékben, a romantika korában, mint az történt.