Hunyadi Mátyás

A XV. század elején Luxemburgi Zsigmond volt a király. Uralkodása után I. Ulászlót támogatják, de V. László a hivatalos trónörökös, de ó csecsemő ekkor. Hunyadi Zsigmond katonája, bárói rangra emelte, nagy területek birtokosa, mint például erdélyi vajda, temesvári ispán, nándorfehérvári főkapitány, ebből nagy jövedelme van. Ezt mind a török ellenes védekezésre fordította, pontosabban a téli hadjáratra. Ekkor még visszaverték a török hadsereget.

Ebben a korban virágzik a középkor a művészet minden ágazatában.

1444 Kolozsváron a polgárok követelték, hogy visszakapják jogaikat. Ebben Hunyadiék nagy szerepet játszottak és segédkeztek ezt elérni.

Mátyás trónra kerülése nehézkes volt. Hunyadi János halála után V. László megígértette Hunyadi Lászlóval, hogy átadja neki a királyi várakat és a jövedelmeket. Hunyadi László azonban nem akart lemondani a hatalomról. Nándorfehérvárnál tőrbe csalták Cillei Ulrikot és a királyt. Cilleit meggyilkolták, a fogoly király lemondott hatalmi igényéről. Szabadulása után a király Budára csalta a Hunyadi fiúkat, Lászlót lefejeztette, Mátyást börtönbe vetette. V. László Mátyással Bécsbe, majd Prágába menekült, majd hirtelen meghalt. A Szilágyi testvérek a nemesség támogatásával Mátyást akarták a trónra. Kiegyezve a bárókkal, az egyház támogatása mellett az országgyűlés Mátyást a Duna jegén királlyá választotta 1458. január 24.-én. Mátyás 1458 februárjában átvehette az ország kormányzását. Mátyás a humanista Vitéz Jánostól nemcsak írni, olvasni, idegen nyelveken beszélni tanult meg, de humanista műveltséget is szerzett. Apjától diplomáciai és katonai tapasztalatokat szerzett. 1458 nyarára országgyűlést hívott össze, ahol megerősítette a nemesség jogait.

1464 előtt a 3-as koronázás még nem teljesült ezért nem volt teljesen érvényes a koronázás ezért nagyon támogatta a nemességet, mert ők választották meg és bármikor lemondathatják. Ekkor még gyakoriak az országgyűlések, hogy a nemesekkel az éreztesse, hogy velük együtt uralkodik. A hű köznemeseket, mint például a Szapolyai és Báthory családot bárói rangra emelte. 1463-an visszavásárolta a Szent Koronát III. Frigyestől. 1464-be koronázták meg hivatalosan is Székesfehérváron. Országgyűléseket egyre kevésbé hívott össze. A királyi tanács szerepe is nagy mértékbe csökkent. Új hivatali reformokat is vezet be. Például összevonja a fő és a titkos kancelláriát. Itt születnek a legfőbb döntések az ország jövőjét illetően és itt vannak a királyhoz leghűbb és a legszakképzettebb emberek. Állandó bíróságot vezet be, ezzel az igazságszolgáltatás mértékét növelte és olyan emberek dolgoztak, akik jogvégzett ítélőmesterek voltak. A hivatalokat is átszervezte, ebből lett a kincstártartósság.

Alap jövedelme az árutermelő mezőgazdaságból jött, kivéve a török betörések általi Délvidék, ott nem lehetett termelni. Új adórendszert is kidolgozott ilyen volt a füstpénz, a szabad kisvárosok adója, és a rendkívüli hadiadó, amit ha kellett kétszer is beszedethetett. Nemzetközi segélypénzeket is kellett használnia a sok török ellen harcban. Regálék közül volt a koronavám a só pénz és a pénzverés és bánya pénz.

Hadseregét nagyon komolyan kezelte mivel a török folyamatos veszélyt jelentett a déli határokon. 15-20.000 fős hadserege kiemelkedőnek számított ebben a korban. Zsoldoshadsereg volt, vezetőjük Kinizsi Pál volt, nehézgyalogságból és nehézlovasságból állt, tűzfegyvereket is használtak. A husziták, lengyelek, németek is fellelhetők voltak a hadseregében. Ez nagyon költséges volt, de bárhol bevethető és megállta a helyét.

A végvárakat tovább erősítette 1463-ban a törökök által elfoglalt Jajcát sikeresen visszafoglalta. 1479-be is magyar győzelem volt Kenyérmezőnél. Kettős végvárrendszert építetett ki a nagyobb védelem érdekében. A határ menti megyékre a kapitányokat állította. Ezek után felismerte, hogy Magyarország erőforrásai nem elegek a török hódítás megállítására, ezért egy 5 éves békét kötött 1483-ban.

1467-től 1479-ig Cseh háborúkat vívott, hogy megszerezze Morvaországot es Sziléziát, de a cseh király Jagelló Ulászló lett. E mellett 1477-től Osztrákok ellen is háborúzik a terjeszkedés érdekében. Meg akarta szerezni Alsó-Ausztriát Stájer országot és Bécset is, de 1485-ben a német fejedelmek Habsburg Miksát választották királlyá.

A nép később fellázad ellene, mert elhanyagolja a törökök ellen harcot. A nép nem azt akarja, hogy nyugatra terjeszkedjen. A súlyos adókat sem igazán viselték jól itt. A rendeket is mellőzte Mátyás és nem vette figyelemben a tanácsukat. Először 1467-ben Erdélyben tört ki felkelés. Megújították a kápolnai uniót. Mátyás szokása szerint gyorsan cselekedett: személyesen vonult haddal a tartományba, s még kibontakozása előtt, harc nélkül leszerelte a mozgalmat. Mátyás csehországi hadakozásának idehaza és külföldön is sok ellenzője támadt. 1471-ben főpapi, főúri összeesküvés bontakozott ki a király ellen. A lázadók – élükön [Vitéz János](http://igazmagyarok.uw.hu/HU/01-tortenelem/alakok/Vitez-Janos.htm) esztergomi érsekkel – értelmetlennek és túlzottan költségesnek tartották a cseh háborút, s hibáztatták Mátyást, amiért elhanyagolja a déli határok védelmét. [Janus Pannonius](http://igazmagyarok.uw.hu/HU/01-tortenelem/alakok/Janus-Pannonius.htm), a magyar világi líra megteremtője is a lázadók között volt. Mátyás azonban - többnyire békés eszközökkel – megakadályozta az összeesküvés kibontakozását. Az uralkodó az összeesküvés hatására nem politikáján változtatott, hanem egyre kevésbé bízott meg környezetében, s akaratát feltétlenül végrehajtó emberekkel vette magát körül. Ezek által Mátyás nem bízik már a közvetlen környezetében sem.

Mátyás udvara a humanista műveltség egyik európai központja volt. Támogatta a művészeteket és a tudományokat. Budai palotája a reneszánsz kultúra központjává vált, ahova tömegesen érkeztek Itáliából a művészek, építészek, szobrászok, tudósok, írók. A reneszánsz stílusú építkezések szép példája Mátyás visegrádi nyári palotája, és a budai vár egyes részei. Európa hírű volt Mátyás könyvtára, a Biblioteca Corvina, mely 2500 kötetből állt. Könyvtárosa Galeotto Marzio volt. Támogatta a könyvnyomtatást. Udvari történetírója Antonio Bonfini volt. Ebben az időben született meg a Budai Krónika, melynek szerzője Thuróczy János volt, aki a hun-magyar rokonságot hangsúlyozta.

1490-ben rejtélyesen halt meg Mátyás, törvényes fia nincs így a trónutódlás nem áll fent. Házasságon kívüli fia, Corvin János követeli a trónt. Az 1486-os nádori cikkelyben a fia utódlását akarta biztosítani. A törvénykönyv alkalmas lehetett a jogrend erősítésére. Érvényesült benne a király törekvése a nemesek befolyásának erősítésére, de nem hagyta figyelmen kívül a nagyurak érdekeit sem.

Több másik trónkövetelő is felbukkan, egyik közülük a felesége Beatrix. Ezek mellett a Habsburgok és a Jagellók is szemet vetnek a Magyar trónra.