Szent István államalapító tevékenysége

A X.-XI. Század fordulóján a Kárpát-medencében végbemenő államalapítás teremtette meg a keresztény feudális magyar államot. Ez biztosította a magyarság jövőjét Európában.

A honfoglalás és a kalandozásokkor szenvedett kudarcok után a magyar nép letelepedett és Gézát választotta fejedelmeként. Géza 972-997-ig volt hatalmon, ez alatt az idő alatt megerősíti a fejedelmi hatalmat. Külpolitikai szempontból békepolitikát folytat. A nyugati kereszténység felé fordul. 973-ban Quedlinburgban követeket küld I.Ottó császárhoz, hogy hittérítő papokat küldjön a Kárpát-medencébe. Felveszi a kereszténységet, mert csak így lehet megmaradni Európában. Felesége Sarolt, az erdélyi gyula lánya. Fiuk István, keresztény nevén Vajk. Géza halála után ő örökli a fejedelmi címet. 997-1000-ig fejedelem, 1000-1038-ig király lesz.

István keresztény neveltetésben részesült gyerek kora óta. A hatalomra kerülése elején szembe kerül a nagybátyjával, Koppánnyal az öröklési rend miatt. Koppány a szeniorátus elvet vallja, ami szerint a család legidősebb tagja örökli a hatalmat. Ebbe beletartozik a levirátus is, vagyis az új vezető megörökli az előző vezető feleségét is. Ezzel szemben István a primogenitúrában hisz, az uralkodó elsőszülött fia örökli a hatalmat. A különbségek miatt megütköznek, István legyőzi Koppányt és felnégyelteti. Legyőzi a nagyhatalmú törzsfőket, Ajtonyt és Gyulát. Istvánt 1000. december 25.-én Esztergomban, Asztrik érsek királlyá koronázza. A koronát II. Szilveszter pápa küldi. A pápától kapott korona jelképezi az Isten általi elfogadást. István világi és apostoli hatalmat kap. A koronázással megtörténik az államalapítás, megalakul a Magyar Királyság.

A koronázásnak fontos jelentőségei vannak. A fejedelemből király lesz, ami egymagasabb rangú cím, nagyobb a külső elfogadottsága Európában. Mivel a pápa küldte a koronát, az uralkodó Isten kegyelméből az ország királya. A koronázás után az uralkodó egyenlő az országgal, ez a patrimoniális királyság. Ezáltal minden föld a királyé, fel tudja építeni az álamszervezetet. Az uralkodó törvényeket adhat ki, amik mindenkire egyformán érvényesek.

Létrehozza az államszervezetet és kialakítja a vármegyerendszert, 44 vármegyét hoz létre. A vármegye egy területi alapú, közigazgatási egység, aminek a vezetője az ispán, központja a királyi vár. Ennek a célja az ország könnyebb irányítása és a törvények betartatása, valamint az adószedés. Ilyen vármegye volt Borsod, Temes, Újvár vagy Szolnok. Várjobbágyok segítették a működését, akik az ispán alá tartozó katonák és tisztek voltak. A királyi udvart áthelyezi Esztergomról Székesfehérvárra. Létrejön a királyi tanács, tagjai a király, az ispánok és a püspökök. A tanács célja az ügyek megbeszélése és a törvények előkészítése.

Az államszervezet mellett egyházszervezetet is alapít. Kolostorokat alapít, szerzeteseket hív az országba, meghonosítva ezzel a latin nyelvű írásbeliséget az országban. 1038-ig 10 püspökség jön létre: Vác, Győr, Esztergom, Veszprém, Pécs, Eger, Kalocsa-Bács, Csanád, Várad, Gyulafehérvár. Ebből később Esztergom és Kalocsa-Bács érsekség lesz. Az érsekségek célja, hogy kiemelje a magyar egyházszervezetet a Német-Római császárság alól. További törvényekkel erősítette az egyházat. Minden 10 falunak építenie kellett egy templomot. Vasárnaponként kötelező volt a templombajárás. Nagy ünnepek előtti böjt megtartása. Tized fizetése az egyháznak. 1019-ben új zarándokút létesült, ami elkerülte a régi fővárost, Esztergomot. Az új útvonal Magyarországon keresztül kötötte össze Nyugat-Európát a Szentfölddel. A Szentföldre zarándokoló magyarok zarándokházakat építettek Jeruzsálemben és Rómában.

Ha valaki nem tartja, be a törvényeket megbüntetik. 2 törvénykönyvet adott ki, amik a tulajdonviszony érdekében megváltoztatták az öröklésre vonatkozó addigi szabályokat. Védték a magántulajdont és megszüntették a levirátust. Pénzt veretett, az ezüstdénárt majd megkezdte az adóztatást.

István célja uralkodása alatt a Kárpát-medence megteremtése és a kereszténység elterjedése volt. Így külpolitikai szempontból a békepolitikára törekedett. Gizellával kötött házassága is a békét biztosította a Német-Római Birodalommal, aminek az uralkodója Gizella apja II.Henrik. II.Henrik halálakor a bajor uralkodócsalád kihalt, ezután a Német-Római Birodalommal ideiglenesen megromlott Magyarország kapcsolata. II.Konrád1026-ban elkergette Orseolo Ottót, István király sógorát Velencéből. Rávette a bajorokat, hogy az ő fiát, III. Henriket fogadják el hercegüknek, de Imre herceg is igényt tarthatott volna a területre az anyja miatt. Német és bajor csapatok többször fosztogatták a [Fischa](https://hu.wikipedia.org/wiki/Fischa)és a [Lajta](https://hu.wikipedia.org/wiki/Lajta)közét, amire válaszul a magyar csapatok is a bajor területekre való betörésekkel reagáltak. Erre válaszul [II. Konrád német-római császár](https://hu.wikipedia.org/wiki/II._Konr%C3%A1d_n%C3%A9met-r%C3%B3mai_cs%C3%A1sz%C3%A1r) [1030](https://hu.wikipedia.org/wiki/1030) júniusában megtámadta Magyarországot, és a Rába folyónál átlépte a határt. István kiéheztette a sereget. A győzelem azt bizonyította, hogy István képes megvédeni az országot a külső ellenségekkel szemben.

Istvánnak egy fia volt, Imre. 1031-ben vadászbalesetben fiatalon meghal, így nincs törvényes utód. Orseolo Pétert jelöli ki utódjaként, de István unokatestvére Vazul át akarja venni a hatalmat. Vazult megvakítják és ólmot öntenek a fülébe, uralkodásra képtelenné teszik. A trónöröklés kérdése bizonytalan.