Magyarország három részre szakadása

Magyarország a XVI.-XVII. Században két nagyhatalom ütközőtere lett. Az Oszmán Birodalomé és a Habsburg Birodalomé. Megszűnik az egységes királyság az ország területén.

Az Oszmán Birodalom egy hódító katonaállam lett az évek során. I. Szulejmán az a szultán, aki a legnagyobb területtel rendelkezett. Ő hódított a legtöbbet. Ő uralkodása alatt a leghatalmasabb az Oszmán Birodalom. 1389-ben elfoglalja Rigómezőt 1396-ban Nikápolyt 1453-ban Bizáncot és 1456-ban Nándorfehérvárt támadja, sikertelenül.

Magyarország ezt a hatalmas terjeszkedési vágyat már a 1300-as évek végén észlelte, ezért Luxemburgi Zsigmond minden tőle telhetőt elkövetett az ország megvédése érdekében. Harcolt is a török ellen és a városokat, végvárakat erősítette. Utána Hunyadi János kormányozta az országot és ő Zsigmond katonája, bárói rangra emelte, nagy területek birtokosa, mint például erdélyi vajda, temesvári ispán, nándorfehérvári főkapitány, ebből nagy jövedelme van. Ezt mind a török ellenes védekezésre fordította, pontosabban a téli hadjáratra. Több sikeres harcot is vívott. Mátyásnak és erős államának köszönhetően az ország még mindig tartotta magát. Mátyás megerősíti a végvárrendszert és a hadsereget is jóval erősebbre fejleszti. 1463-ban Jajcánál, 1479-ben Kenyérmezőnél verik vissza a törökök hódító szándékát. Hunyadi Mátyás után II. Jagelló Ulászló a király 1516.-ig, utána fia, II. Lajos lesz, akit a rendek háttérbe szorítanak. 1514-ben a Dózsa parasztháború is elindult, ez plusz nagy feszültséget keltett az országon belül. Ezek után létrejön az országon belül egy Habsburg-ellenes szövetség.

Magyarország ebben a korban gyenge, az Oszmán Birodalom erős így 1521. augusztus 29.-én Nándorfehérvár elesik, 1526. augusztus 29.-én Mohács is elesik. II. Lajos meghal a csaták után, Szulejmán bevonul Budára, felégeti a várost és az odáig tartó utat és kivonul az országból. A Dózsa féle parasztháború miatt kétféle királyválasztási tábor alakult ki. az egyik a házassági szerződés alapján választana, a másik a rákosi végzés alapján. Ezért 1526-ban az országban két királyt is megválasztanak. Habsburg részről I. Ferdinándot őt a főnemesek támogatják, a másik részről I. Szapolyai Jánost, akit a hadsereg és a köznemesek támogattak. 1527-ben Ferdinánd kiűzi Szapolyait az országból. Szapolyai segítséget kér Szulejmántól Ferdinánd ellen. Szulejmán segít, de 1529-ben elfoglalja Budát Szapolyainak és megtámadja Bécset, ez sikertelen volt. Később 1532-ben újra megpróbálja, de ekkor Kőszegnél Jurisics Miklós megállítja. 1538-ban Ferdinánd és Szapolyai megkötik a váradi békét, amiben elismerik egymást királyként, ha Szapolyai meghal, Ferdinánd örököl mindet. Ez egy titkos szerződés ez által Szulejmán nem tud róla.

1540-ben Szapolyai megnősül, Jagelló Izabellát veszi feleségül. Születik egy fia, János Zsigmond és Szapolyai meghal. 1541-ben Szulejmán Budára jön meglátogatni a kisfiút és az özvegyet. Csellel beveszi Budát augusztus 21.-én. Magyarország három részre szakadt. János Zsigmond nevelője Fráter György volt, ő vette át Szapolyai helyét. Fráter átadja területeit, ha Ferdinánd visszaveszi a török fennhatóság alól Budát, ez volt a gyulai egyezmény, ami soha nem lépett életbe. 1543-től 47-ig a várháborúk kora volt, amikor is a törökök elfoglalták Esztergomot, Fehérvárat, Pécset és Hatvant. 1552-ben a gyulai egyezmény következményében egy büntetőhadjárat indult el. Ekkor elfoglalta Temesvárt, Lugast, Aradot, Szolnokot, Drégelyt és Eger is tervében volt, de Dobó István vezetésével megvédték a várost.

Királyi Magyarország maradt az eredeti Magyarországból a török hódítások miatt. A területek, amik ide tartoztak az a Felvidék, Dunántúl, Horvátország és Szlavónia volt. Központja Pozsony volt, itt volt az országgyűlés is. Egyházi központja Nagyszombat lett. Mivel Habsburg terület volt Magyarország, így ami maradt belőle az is az volt. Ezért Habsburg uralkodók voltak a trónon. A kormányzás viszont rendi dualizmus volt mivel az országnak védelem kellett, ahhoz pedig a nép ereje.

A török hódoltság területe az eredeti ország közepén húzódott, a Balatontól a Tiszáig és az egész Duna-Tisza köze. Központja Buda volt. A területeket vilajetekre és szandzsákra osztották, ezek élén a pasák és a bégek álltak. Az összes birtok a szultán vagyonát képezte, ezt szultáni monopóliumnak hívjuk. Az olyan területeken, ami közel van a Magyar határhoz ott kettős adóztatás volt. Nem térítik a keresztényeket muszlimra, nem erőlteti a népre a szultán.

Az Erdélyi Fejedelemség a történelmi Erdélyből és a Partiumból áll. Központja Gyulafehérvár volt. Török alávetettség volt jelen, azaz török vazallus volt. Ez abban mutatkozott, meg hogy adót fizetett az Oszmán Birodalomnak. Berendezkedésére az erős fejedelmi hatalom volt a jellemző, gyenge rendekkel. A rendek etnikai alapúan voltak elhelyezkedve, magyar nemesség, székely előkelők és szász patríciusok.

Magyarország ugye ütközőállam volt, ezért állandó harcok voltak ezen a területen. A népessége állandóan csökkent a sok harc miatt. A táj is pusztult. Átalakultak a települések is, a törökök sajátos építései miatt. A településszerkezetek is átalakultak. Átalakult a gazdálkodás is, szürke marhatartást a törököktől vettük át és a szilaj állattartás lett a jellemző itt is.