A földrajzi felfedezések

A XVI. században az európaiak földrajzi látóköre hihetetlenül kitágult, hajóik szinte az egész Földet bekalandozták. Nemcsak a többnyire hallomásból ismert népekkel vették fel a kapcsolatot, de új világokat is feltártak. A felfedezőknek nem csak a többéves tengeri utazással kellett megbirkózniuk, hanem azzal a hiedelemvilággal is, amely korlátokat szabott hosszú időn keresztül a hajósoknak. Éppen ezért ezekhez az utakhoz a sikerbe vetett hiten és a nem kevés pénzen kívül bátorság is kellett.

Az új felfedezések élén Portugália és Spanyolország álltak, melyeket korábban az arabok elleni harc kötött le. Mindkét ország periférikus országnak számított, mivel kiestek a fő kereskedelmi útvonalakból. Ez késztette őket az új helyek, útvonalak feltárásához. Azonban a két ország közül egyik sem tartozott a tengeri hatalmak közé. A közvetítő kereskedelem Velence és Genova kezén volt, viszont ezek a városállamok semmilyen érdeklődést nem mutattak a felfedezések iránt. 1380-ra eldőlt a Levante uralmáért folytatott három évszázados harc, az áruszállítás Velence kezébe összpontosult. A térségből kiszoruló genovaiak az északi kereskedelem felé fordultak, kiépítve az Észak- és Dél-Európa közötti tengeri útvonalat. Ők azok, akik támogatták a portugál hajózás kibontakozását, hiszen számukra Lisszabon nagyon fontos támaszpont volt. A portugál hajózás a kisatlanti forgalomban erősödött meg, s egy évszázad után eljutott oda, hogy megkísérelje az Indiába vezető afrikai útvonal felfedezését.

A földrajzi felfedezések technikai hátterét biztosította a caravella, az új nagyobb terhelést elbíró hajótípus kialakítása, az iránytő használata és a kibővülő földrajzi ismeretek. Toscanelli, firenzei csillagász a ptolemaioszi elméletet felelevenítve, arra a következtetésre jutott, hogy a Föld gömb alakú. Térképen Európától nyugatra képzelte el Indiát.

A földrajzi felfedezések az afrikai partok feltérképezésével indultak el 1415 után. A portugál udvar elsődleges célja az afrikai aranyszállítás megszerzése volt. A próbálkozások azonban három évtizeden át semmilyen eredményt sem hoztak, ezen kívül a felfedezők dolgát nehezítette a forróság és a sivatag is.Tengerész Henrik, koronaherceg több intézkedéssel segítette a portugál hajózást. A nagy áttörés Tristao 1443-as útja volt, mivel kijutott Fekete-Afrika termékeny partjaira. Ő volt az első, aki bevételhez juttatta a magával hozott árukkal. A következő két évtizedben a felfedező utak gyakorlatilag leálltak, mivel a portugálokat teljesen lekötötte a szenegambiai kereskedelem.

Az 1470-es években azonban újra indultak a felfedező utak. 1471-ben áthaladtak az Egyenlítőn. Az 1480-as években az udvar három expedíciót küldött Nyugat-Afrika további feltárására. BartolomeoDiaz 1487-ben így jutott el Afrika déli csücskéhez. 1498-ban Vasco da Gama Afrika megkerülésével eljutott Indiába. Az útvonalak biztosítására erődöket emeltek, de a szárazföldre kellő katonai erő hiányában nem léphettek.

Az afrikai útvonal tehát szilárdan a portugálok kezébe került. A spanyol korona figyelme csak az arab Granada visszafoglalása után fordult a tengerek felé. Kasztíliai Izabella elfogadta a Kolumbusz Kristóf által javasolt nyugati felfedezőút tervét. A genovai származású Kolumbusz azonban hitt egy Indiába vezető nyugati útvonalban, s több év győzködés után sikerült megnyernie a spanyol udvar támogatását. 1492-ben három hajóval eljutott a Karib-szigetekre, második útjára már 17 hajóval indult, két évtized alatt teljesen feltérképezte legénységével a Karib-tenger és a Mexikói-öböl partvidékét. Így fedezte fel 1942-ben az amerikai földrészt is, amire tévesen azt hitte, hogy India.

Az 1510-es években megindult a szigetek megszállása és a helyi indián törzsek elpusztítása. A spanyolok tehát nem elégedtek meg a kereskedelemmel, ők hódítóként léptek fel. Ezt a gondolatot követve Cortés meghódította Mexikót, később Pizzaro pedig a perui Inka Birodalmat. A felfedezések azonban nem mindig váltották be a reményeket, például Caboto 1498-ban feltárta Észak-Amerika partvidékét, de a területet csak száz évvel később foglalták el.

A korai nagy felfedezések sorát Magellán 1519-től 1522-ig tartó világkörüli útja zárta le.