Második ipari forradalom

Az 1880-as években indult el és ugrásszerű fejlődést okozott az iparban, a társadalomban és az életmódban is. Nyugaton indult el és terjedt kelet felé. Az USA és Németország voltak azok az országok, akik ebben élen jártak, ami egyenlőtlen fejlődést okozott.

A húzóágazat ekkor lett a nehézipar, a vegyipar és az elektromos ipar. Új energiahordozókat használtak, mint például a kőolaj és a villamos energia, amiből lett a belsőégésű motor és a villanymotor. Ekkor tökéletesítették a gőzgépet is. A sok tudósnak és kutatónak hála az új tudományos felfedezések gyorsabban beépültek a termelésbe. A vállalatok ezek hatására megnövekedtek és óriásvállalatok jöttek létre. Ennek hatására a tőkeigény is megnőtt és a tőke egy helyen koncentrálódott.   
A legfőbb vívmányai voltak az iparban például az autógyártás a repülőgép léghajó feltalálása. A vegyiparban a petrolkémia kifejlesztése és a műanyag feltalálása volt nagy hatással a korra. A villanyvilágítás, távvezetékek könnyítették meg a mindennapokat. Erőműveket építettek. A hírközlés céljára pedig létrehozták a rádiót és a telefont. A mezőgazdaságba bekerült a traktor, kombájn, műtrágya és a fajtanemesítés. A hadiipar fejlesztése a dinamitot, csatahajót, tengeralattjárót és a harci gázt jelentette. A mindennapokba került a közvilágítás, a csatornázás, a vezetékes víz, a fürdőszoba, a háztartási kisgépek, a szórakozás új formái lettek a mozik és a gramofonok. A sok munka miatt bevezették a három műszakos munkát és a futószalagrendszert.

Ezek hatására monopóliumok alakultak ki. Ilyen monopólium lehet a nagy tőkével rendelkező és egy vagy több iparágban megszervezi a nyersanyag, a termelés és a piac feletti uralmat is. A kisebb vállalatokat bekebelezték a nagy hatásuk miatt. Ezek a nagyvállalatok szövetkeztek a verseny korlátozása érdekében. Négy fajtája volt. A kartell, amiben megegyeztek a piacról és az árakról, a szindikátus, amiben közös értékesítés és nyersanyag beszerzés volt. Volt még a konszern, amiben a bankok irányítása alatt volt néhány iparág, és a tröszt, aminek a lényege a teljes összeolvadás volt. A lényege hogy nem kötődött nemzeti piacokhoz, ami miatt létrejöhetett a tőkekivitel, ami azt eredményezte, hogy a vállalatok más országban telepedtek le a kevesebb munkabér érdekében. Ekkor alakul ki a finánctőke is, ami a banki és ipari tőke összeolvadását jelentette. A bankok ebben az időben kezdtek el részvényeket kibocsátani.

A korszak társadalmi hatásai a következők voltak. Nyugat Európában megkezdődött a születések csökkenése viszont Kelet-Európában nő ez a száma, aminek a következménye a nagyszámú kivándorlás volt, elsősorban Amerikába. Változott a társadalom szerkezete is. Nyugaton elindult a középosztályosodás, míg Keleten a torlódó társadalom jött létre. Ezek hatásra feszültségek alakultak, ki de más mértékben. Míg Nyugaton békésen, reformokkal sikerült megoldaniuk addig Keleten élesek voltak a feszültségek.   
Az életmód is változott. Elindult az urbanizáció, ami azt jelenti, hogy nagyvárosok jöttek létre, amik szegregáltak azaz funkcionális negyedekre volt osztva. A nagyvárosi élet előnyei voltak a tömegközlekedési eszközök, a szórakozási helyek és a sportlehetőségek.