Középkori városok

A Nyugat-római birodalom bukása után Európa ókori-római városai a germán törzsek csapásai alatt elpusztultak, megmaradt népességük is a latifundiumokra települt, ami mezőgazdasági, önellátó nagybirtokok voltak. Az V.- X. század között városnak csak a kővárakkal megerősítet királyi és egyházi központokat nevezték. Lakosságuk alig néhány száz fő volt.  
A XI. században megindult gazdasági és társadalmi változások hatására először Észak-Itáliában, megkezdődött az ágazati munkamegosztás, ami ágazatonként a mezőgazdaságot, a kézműipart és a kereskedelmet választotta szét, ezzel együtt az egyszerű árutermelés is elterjed. Az így létrejött piaci központok a kommunaharcok révén egy jellegzetes középkori intézményt alakítottak ki, a feudális kiváltságokkal és kötelezettségekkel felruházott középkori várost, amelynek polgárai szabad emberként csak városuk törvényeinek engedelmeskedtek. A középkori város tehát olyan feudális jogi intézmény, amelynek írásban rögzített kiváltságlevele konkrétan rögzíti az ott élők jogait és kötelezettségeit. Kialakulásának feltétele a folyó vagy tengerpart volt, fontos szempont volt a hegyek és völgyek találkozása és az utak egymást keresztezése is.

A városoknak több fajtája is volt.  
 **Mezőváros**: Földbirtokosuk a király, az egyház és a magán földesurak részleges fennhatósága alatt maradtak (nekik adóztak, nem volt teljes önkormányzatuk, védelmüket nem maguk látták el, hanem földbirtokosuk), a polgáraik szabadon választhattak foglalkozást (mezőgazdaság, ipar, kereskedelem) piactartási jogot szereztek, és szabadon költözhettek.   
**Bányaváros**: Teljes jogú önkormányzattal rendelkeztek (Kistanács: patríciusok irányító testülete, Nagytanács: céhes iparosokkal kiegészült testület, vezetők választási joga, saját bíráskodási jogok és intézményeik, önvédelemhez való jog: várfalak építése, saját hadsereg, vagy polgárokból álló, vagy zsoldos fenntartása), csak a királynak adóztak, évi egy összegben, bányakincs formájában (lehetett ezüst, arany, réz, só).  
**Szabad** **királyi** **városok**: jogaik megegyeztek a bányavárosokéval, csak nem bányakincsben adóztak egy évben egy összegben, hanem pénzben (ezüst, arany), és plusz jogokat is szerezhettek (árumegállító jog, pallosjog, stb.) az uralkodótól.  
**Szabad birodalmi városok**: Sajátos képződmények a Német-római Császárságban. Teljes szabadságot élveztek, a császárok csak korlátozottan, vagy épp hatalmi állásuktól függően még úgy sem avatkozhattak be belügyeikbe (Hambrug, Bréma, Köln, németalföldi városok, Milánó, Firenze, stb.) Itt alakultak ki először a céhes ipar és a távolsági kereskedelem keretei, valamint az első bankházak.

A céh a középkori kézműiparosok érdekvédelmi szervezete. Azért jött létre, hogy védje tagjait a külső versenytől, és az adott városban mindegyikük számára tisztes megélhetést biztosítson. Céhet azonos kézműipart űzők hozhattak létre egy városban, a városi tanács engedélyével. Ehhez Céhlevelet és Szabályzatot kellett készíteniük, amelyek rögzítették a céhmesterek számát, a közöttük lévő versenylehetőségek kizárásának módozatait, az elkészítendő munkadarabok meghatározásával, az alkalmazható segédek és inasok számának előírásával, a piacon való árusítás szabályainak előírásaival. A céhes polgárok a középkori városok megbecsült tagjai voltak, részt vehettek a városi önkormányzat testületeinek működtetésében, városi hivatalt viselhettek.