Az athéni demokrácia

A görögök által lakott területeken a Kr. e. 5. században jöttek létre a poliszok, városállamok. A királyság intézménye hamar elsorvadt, ezt követően az államot a nagy vagyonnal és földbirtokokkal rendelkező arisztokraták szűk csoportja irányította.

Athén is egy ilyen polisz volt, ami elsőként vált ki a többi közül a fejlettségének mértékének köszönhetően. Népe az iónok voltak. A berendezkedés, mint a többi poliszban is itt is az arisztokratikus királyság később köztársaság volt. A Kr. e. 8-6. században zajlott a görög gyarmatosítás folyamata. Hellász szűkös termőterületei már nem voltak képesek eltartani a megnövekedett népességet, így a görögség kirajzott törzsterületéről és új kolóniákat alapított. Az anyavárosok és a kolóniák között élénk kereskedelmi kapcsolat bontakozott ki. Fejlesztőleg hatott a görög poliszok iparára és kézművességére, amelyek az előállított késztermékeket a gyarmatvárosokba szállították, onnan pedig főleg gabonát, nyersanyagokat és luxuscikkeket hoztak be. A kereskedelem nagy hasznot hozott a hajótulajdonos kereskedőréteg számára is.  
Az anyaországi mezőgazdaságban gabonatermesztésről átálltak a jövedelmezőbb szőlő, olajbogyó, zöldség és gyümölcs termesztésére. Ha az időjárás miatt silány volt a termés, akkor a földművesek kölcsönök felvételére kényszerültek, amit ha nem tudtak törleszteni, akkor az adósrabszolgaság fenyegette őket. A hadászatban is változás történt, az arisztokrata lovasság mellett felértékelődött a nehézgyalogos katonák szerepe. Egyre nőtt a vagyonos iparos-kereskedő réteg jelentősége, amely arra törekedett, hogy helyet kapjon a városállam politikai vezetésében. Az arisztokratikus köztársaság azonban nem biztosított politikai jogokat a társadalom többségét kitevő démosz, azaz a köznép, vagyis a parasztok, iparosok, kézművesek, kereskedők rétege számára. Idővel a köznép szegényebb és gazdagabb rétegei is szembe kerültek az arisztokráciával.

Drakón (Kr. e. 621)  
A polgárjogi küzdelmek első fontos állomásaként Drakón arkhón megszüntetve a nemzetségi szokásjogon alapuló bíráskodást és írásba foglaltatta a törvényeket. Ezek híresen szigorúak és mindenkire nézve kötelező érvényűek voltak, nem lehetett önkényesen értelmezni őket.

Szolón (Kr.e. 594)  
Teljesítette a szegényebb polgárok kérését azzal, hogy eltörölte a fennálló adósságokat és ezzel együtt az adósrabszolgaság intézményét is. A politikai jogok gyakorlásának alapjává származás helyett a vagyont tette, és Athén lakosságát e szerint négy csoportba osztotta be: 500, 300, 200 és 200 alatti mérősök. Az állam életébe csak a húsz éven felüli szabad polgárok szólhattak bele. A legfőbb politikai hatalom a népgyűlés kezében volt, itt hozták a törvényeket, döntöttek háború és béke kérdéséről, illetve választották meg a tisztségviselőket.

Peiszisztratosz (Kr. e. 560-527)  
Szolón reformjait követően sem csitultak az ellentétek. Az arisztokrácia túl soknak, a démosz pedig túl kevésnek tartotta az elért eredményeket. A politikai küzdelmeket kihasználva az arisztokrata származású Peiszisztratosz ragadta magához a hatalmat és egyeduralmat és zsarnokságot vezetett be, amit más néven türannisznak nevezünk. Az őt támogató szegényebb rétegekre támaszkodott, így intézkedései között megtaláljuk a földosztást, a nagyszabású építkezéseket például a városi vízvezeték hálózat, Akropolisz, kikötő és a kereskedelem fejlesztését. Kr.e. 527-ben bekövetkezett halála után az egyeduralmat fiai gyakorolták, mígnem Kr. e. 508-ben sikerült megdönteni azt.

Kleiszthenész (Kr.e. 508)  
Reformjai újabb lépést jelentettek a demokrácia kiteljesedése felé. A korábbi vérségi, majd vagyoni alapú rendszer helyett, új területi elvű beosztást alakított ki. Attika területét tíz phülére, kerületre osztotta fel, ezek mindegyike további három egymással össze nem függő részt foglalt magába a városi-, a belső- és a tengerparti részt. Így minden phülében többségbe került a démosz az arisztokráciával szemben, mivel a köznép döntően a városi és tengerparti részeken élt, az arisztokrácia pedig a belső részeken. Az új területi felosztás biztosította a szélesebb demokráciát, mivel megszűntette a szabad polgárok közötti vagyoni különbségeket. A népgyűlések közötti időben az 500-ak tanácsa intézte az ügyeket. Cserépszavazással kívánták elkerülni a zsarnokuralom újjáéledését. Legalább 6000 polgárnak kellett véleményt nyilvánítania, és akire a legtöbb szavazat eset, annak tíz évre el kellett hagynia a várost, de vagyonát nem veszítette el.

Periklész (Kr. e. 5. század közepe)  
Kleiszthenész reformjai nyomán a Kr.e. 5. század közepén élte virágkorát a demokrácia Athénban. Minden athéni polgár közvetlenül részt vehetett a politikai életben, az állam irányításában. A kor legtekintélyesebb politikusa Periklész volt, akit egymás után tizenötször választották meg sztratégosszá, így az athéni állam tényleges vezetője lett. Már a korábbiakban megvalósult a polgárok jogi egyenlősége, így annak biztosítására törekedett, hogy minél többen vegyenek részt az államéletben. Elérte, hogy napidíjat fizessenek a szegényebb polgároknak az esküdtbíróságokban és az 500-ak tanácsában végzett munkájukért, így a kétkezi munkások is részt vállalhattak a közéletben.

Az árutermelés a korszakban virágzott a kereskedelem a perzsa háború után lendül meg. A Kr. e. 6-5. században Athén társadalmát három rétegre bonthatjuk: szabad polgárok, metoikoszok akik a más poliszokból bevándorolt „idegenek” és a rabszolgák. Teljes jogú athéni polgárnak számított az a férfi, aki athéni szülőktől származott és 20 éves elmúlt. A metoikoszok sem polgár- sem politikai jogokkal nem rendelkeztek, földet nem birtokolhattak, viszont adót fizetniük kellett az államnak. A rabszolgák sem rendelkeztek az előbbi jogokkal, magán- vagy állami tulajdonban voltak.

Ezt az időszakot közvetlen demokrácia jellemezte. Jelentősége az volt, hogy az ókorban a legtöbb polgár számára biztosítja a közügyekbe való beleszólást, ami nagyobb szabadságérzést adott a polgároknak. Az ára viszont ezeknek is megvoltak. Ilyen volt például a metoikoszok megjelenése, a rabszolgaság kialakulása és a szövetségesek adói teszik lehetővé az életet.