Tatárjárás

Magyarországon a XII. században kezdett kialakulni a feudális társadalmi viszony és a rendiség. A fejlődést nagymértékben hátráltatta a tatárjárás.

A tatárjárás idején IV. Béla volt a király, 1235-1270-ig uralkodott. Célja a királyi hatalom megerősítése volt, bírálta az apja politikáját, nagyapja III. Béla nyomdokaiba kívánt lépni. Apja II. András nagy földadományozásokat hajtott végre, hogy több híve legyen, de ezzel csak azt érte el, hogy a királyi hatalom legyengült és a bárók erősödtek meg. IV. Béla ezeket a birtokokat visszaveszi, és nem adományoz újakat sem. Növeli a királyi tekintélyt. A bárók szembe fordultak vele az intézkedései miatt. 1240-ben Julianus Barát azt a hírt hozza, hogy a tatárok elfoglalták Kijevet és Magyarország felé tartanak. A kun népet tolják az ország felé, ezért engedélyt kérnek a betelepedésre. A király katonai segítséget vár tőlük, de a magyarok nem értenek egyet. A kunok nem illenek bele a magyar értékrendbe, mert nomád életmódot folytatnak és pogányok. A magyarok megölik a vezetőjüket, Kötönyt, ezért fosztogatva és pusztítva kivonulnak az országból.

A Tatár Birodalom Dzsingisz kán nevéhez köthető, ő egyesíti a tatár törzseket belső-Ázsia területén. Főleg a nyugati irányba hódít, mivel kelet felé a Kínai Nagyfal az útjukat állja. Kijev elfoglalása után Magyarország a következő cél. 1241 tavaszán megindul a tatár támadás. A hadsereg vezetője Batu kán. Három irányból támadtak. A Batu kán által vezetett sereg a Vereckei-hágón át tört be az országba, a jobbszárny Lengyelország és Morvaország felől, a balszárny Erdélyen keresztül. 1241. április 11.-én a muhi csatában a magyarok döntő vereséget szenvedtek a tatárokkal szemben. A király, IV. Béla, elmenekül, a teljes magyar hadsereg megsemmisül. A sereg végigpusztítja az ország középső részét. 1242 elején befagy a Duna, a tatárok át tudnak kelni a befagyott vízen, ezután megkezdik a Dunántúl pusztítását. Nem járnak sikerrel, mert ezen a területen megerősített kővárak találhatóak, mint Trencsén, Pozsony. 1242 márciusában váratlanul kivonulnak. A tatárjárás pusztítása elsősorban az Alföldön jelentős. Az össznépesség 20-50%-a megsemmisült. A népesség 2 millióról 1-1,5 millióra csökkent. Az uralkodónak pótolnia kell ezt a veszteséget, ezért intézkedéseket tesz az ország védelmében.

Az ország védelmi képességét akarja növelni ezek után. Szövetséget köt a szomszédos keleti országokkal. Újból visszahívja a kunokat és behívja a jászokat. Északra németeket és lengyeleket telepít. Erdélybe beengedi a románokat. Ezeket az idegen népeket hívjuk hospeseknek. Birtokokat adományoz, majd ezeken a birtokokon kötelezővé teszi a kővárak építését a magánhadsereg, bandérium, tartását. Városfalat húz a városok köré. Megerősíti a szervienseket és a várjobbágyokat, akikből később kialakul a nemesség.

IV. Béla intézkedéseinek a következményei közé tartozik a bárók megerősödése. Ez a bandérium és a kővárak birtoklása miatt volt lehetséges. Kialakult a tartományúri hatalom. A köznemesség függ a báróktól, ez a familiaritás. IV. Béla kiadja az 1267. évi oklevelet, ami először nevezi nemesnek a szervienseket, ezáltal részt vehetnek az országgyűléseken. A várjobbágyok egy kis része is fel tud emelkedni a nemesi rétegbe, de a többsége a kialakuló jobbágysághoz fog tartozni. Fejlődnek a városok, a hospesekből kialakul a városi polgárság. Egységesedik a jobbágyság, 1298-ban szabad költözködési jogot kapnak, vagyis elköltözhetnek a földesúr földjéről.

IV. Béla halála után gyenge uralkodók következnek. A királyi hatalom meggyengül, a bárók irányítják az országot. Kiskirályságok jönnek létre, aminek vezetői a bárók.