A magyar nép eredete, vándorlása és a honfoglalás

A magyar nép eredetéről mai napig folynak a viták, a tudományágak ellent mondanak egymásnak. A nyelvészek szerint a magyar nyelv finnugor eredetű, a régészet és a genetika a nép törökös jellegre utal.

Őseink a hosszú vándorlás után először 895-ben tették be a lábukat a Kárpát-medence területére, a jelenlegi hazájukba. Először Nyugat-Szibériában éltek Kr.e. 1000-500 környékén. Innen indultak meg a nomád népek a sztyeppén.

Kr.e. 500 körül a magyarság megkezdte a vándorlását a Kárpát-medence felé. Megérkeztek Magna Hungariaba, a Volga környékére, a Káma-vidékre. Itt megalakult a 7 törzs, nyék, megyer, tarján, jenő, kér, keszi és kürtgyarmat. Kr.u. 500-ban elérkeztek Levédiába, a Volga és Don vidékre. Ez a terület a Kazár Birodalom fennhatósága alá tartozott. Ennek hatására kialakul a kettős fejedelemség, a vallási irányítót kendének, a világit gyulának nevezzük. A gyula a hadsereg vezetője is, létrejön a tízes beosztású hadrend. Mezőgazdasági ismereteket vesznek át a kazároktól, már csak félnomád életmódot folytatnak. Megtanulják a rovásírást. 830-ra megérkeznek a Don és a Duna közé, az Etelközbe. Csatlakoztak a kabarok, akikből létrehozzák a 8.törzset. Törzsszövetséget alapítanak Álmos vezetésével és vérszerződést kötnek a törzsek vezetői, Álmos, Előd, Ond, Kond, Tas, Huba, Töhötöm. Jó kapcsolatot ápolt a magyarság a bizánciakkal és a bolgárokkal, így 862-től megkezdődtek a portyák a Kárpát-medencében.

Egy újabb népvándorlási hullám tör ki és az úzok az Etelköz irányába szorítják a besenyőket. Ezáltal a magyarok is kiszorulnak az Etelközből. A Kárpát-medence megfelelne az életmódjuknak. Ritkán lakott és nincs erős államhatalom. Így 895-ben megkezdődik a Honfoglalás.

A Kárpát-medence birtokba vétele 3 lépésben történik. 895-ben Árpád a Vereckei-hágón át bevezeti a magyarokat. Először a középső és a keleti részeket foglalják el. 900-ban az itáliai hadjárat után elfoglalják a Dél-Dunántúli területeket, Pannonhalmát. 902-ben megszerzik a Nyitra-vidéket a morváktól. Ezután észak-nyugati területeket vesznek célba. Az ott élő bajorok megölik a magyar kendét, Kurszánt. 907-ben Pozsonyban a magyarok egy csatában megvédik a területüket a bajorokkal szemben. Árpád meghal a csatában, de a Kárpát-medencét sikerült megmenteni. Ezután a nép letelepedik, minden törzsfő egy országrészt kap. Az ország népessége kb.500 ezer magyar. Továbbra is félnomád társadalom. A törzsfőkből urak lesznek. Megjelennek a közrendű szabadok és a szolgák.

907-970-ig folynak a kalandozások. A Kárpát-medence elfoglalása után a magyarok több hadjáratban is bejárták Nyugat-Európát, Itáliát és Bizáncot. Ennek több célja volt. Meg akarták ismerni az Európában lévő erőviszonyokat. Zsákmányszerzés céljából is járták az országokat. A 9.században megszűnik az Avar Birodalom, a kincseiket a frankok nyugatra hurcolják. A magyarok adót és védelmi pénzt szedtek a nyugati országoktól. Mivel nem volt semmilyen csata a kalandozások segítettek fenttartani a magyar katonák harcedzettségét.

A 10.század közepén a magyarok kétvereséget szenvedtek. 933-ban Merseburgban és 955-ben Ausburgban a Német-Római Császárságtól. Ennek oka az volt, hogy kiismerték a magyarok harctechnikáját és a szász dinasztiával összefogtak ellenük. 970-ben Arkadiupoliszban is volt egy ütközet, ezután a kalandozások teljesen leállnak.

A vereségek után a magyarok védekezésre rendezkednek be és beilleszkednek a keresztény feudális Európába.