AZ URADALOM ÉS A MEZŐGAZDASÁGI TECHNIKA

**Az Uradalom**

A korai és az érett középkor határán, nyugaton önálló nagybirtokok sokasága volt jellemző. Ezeket uradalmaknak nevezzük, és a gazdasági funkcióik mellett igazgatási, bíráskodási szerepük is volt. A hatalom alapja a földbirtok; az új előkelők kezdetben a római nagybirtokosokból és germán törzsfőkből kerültek ki. Az újdonsült királyok kénytelenek voltak a frissen megszerzett birtokok jelentős részét híveik között szétosztani. A (fegyveres szolgálathoz kötött) földet hűbérbirtoknak/feudumnak, míg a földtulajdonost hűbéresnek nevezték. Adományozott nagy földterületekből azok urai szintén kénytelenek voltak szolgálat fejében földeket adni. Így alakul ki a hűbéri lánc. A föld, amely a tulajdonos kezében marad az allódium/majorság. (**hűbérúr**=senior; **hűbéres**=vazullus)

A földadomány lehet **beneficium**(kötöttségek nélkül, egy embernek szól, aki kapja; nem örökölhető), vagy **feudum**(a hűbérúr és a hűbéres szerződést kötnek, a földért cserébe katonai szolgálattal tartozik a hűbéres; a föld örökölhető) A jobbágyság létrejötte a korábbi rabszolgák, a colonusok (szabadok, akik földet bérelnek; cserébe ingyenmunkával, terményadóval és esetenként pénzbeli juttatásokkal tartoznak) és a szabad germán parasztok összeolvadásának eredménye.**A jobbágy csak használja a földjének, a teleknek.** Földje nagyságának arányában szolgáltatásokkal tartozott a föld tulajdonosának. (**robot**, **termény**, **pénz**)

**A mezőgazdaság technika**

A kora középkorban, a mezőgazdaságban a legelőváltó illetve a kétnyomásos gazdálkodás volt jellemző. A X-XI. században néhány fejlettebb régióban (franciák, németek) áttértek a háromnyomásos gazdálkodásra (ugar, tavaszi-, őszi gabona), ami azt eredményezte, hogy nőtt a termőterület nagysága így a termés mennyisége is. A módszerek terjesztésében jelentős szerepet játszottak a fejlett, túlnépesedő területekről kivándorló telepesek, a **hospesek**(vendégek). Új növények jelentek meg a köles helyett, mint például a búza, árpa, zab, rozs.

A növekvő hozamok következtében gyorsan nőtt a kontinens népessége, XI: századi 38 millióról a XIII. század végére, 75 millióra). Új mezőgazdasági eszközök is megjelennek. A csoroszlyás, kormányrúddal ellátott **nehézeke**, amellyel elég egyszer átmenni a földeken, hiszen nemcsak mélyebben szánt, de át is forgatja a földet, amennyiben a talajok kötöttebbek. Új fogatolási módszer a **szügyhám**, amellyel sokkal hatékonyabban húzzák az állatok az ekét; elterjed a **patkó**használata, mellyel az állatok munkabíró képességet növelték. Elterjedt a **trágyázás**, ami javította a talajok minőségét. Mindezen fejlesztések következtében megjelent a **felesleg**, amellyel lassan kialakulhatott az **árutermelés**és a **pénzgazdálkodás**. Ez ösztönzőleg hatott az iparra is és a XI-XII. században valóságos technikai **forradalom**bontakozott ki.

Megjelentek **vízi- és szélenergiával hajtott kerekek**, melyeket nemcsak malmokban, hanem vasolvasztókban, kemencék fújtatóiban, érctörő malmok zúzógépeiben vagy favágó gépekben is használtak. Fejlődött a **kőszén- és ércbányászat**, amely nagyban hozzájárult a középkori vasművesség színvonalának emelkedéséhez.