Az Erdélyi fejedelemség kialakulása és sajátos helyzete

Az Erdélyi Fejedelemség Kelet Magyar Királyságból jött létre, hivatalosan 1570-ben, azonban már az ország három részre szakadásától (azaz 1541-től) ezen a néven emlegetjük ezt a területet. 1690-ig állt fent önálló államként.

1526 után Szapolyai János kezén volt ez a rész, az ő halála illetve a három részre szakadás után Fráter György irányított, bár nem sok ideig. Fráter elmúlása után egy kissé zavaros időszak következett, amit azzal oldottak meg, hogy visszahívták János Zsigmondot (Szapolyai János fia), és megválasztották királynak. Ez a tisztség nem olyan elismert, mintha öröklési jogon kapta volna meg, ettől függetlenül ő volt az állam első embere. 1570 volt az az évszám, amikor Európa többi országa (leginkább az osztrákok) is elismerte külön országként. Ebben az évben Speyerben volt a Habsburg birodalmi gyűlés, ahol I. Miksa császár és János Zsigmondmegegyezett abban, hogy János Zsigmond lemond a királyi címről. Ezért cserébe Miksa erdélyi fejedelemmé választotta a magyart, bár az egyezmény 1571-től érvényes, és innen számítjuk a fejedelemségét. Az ország a történelmi Erdély területére terjedt ki, illetve a Partiumra, ami néha erdélyi kézen volt, időnként pedig a Magyar Királysághoz tartozott (ez például a 15 éves háború miatt is volt lehetséges). A központ, és az udvar elhelyezkedése Gyulafehérvárott volt. Bár kívülről független nemzetnek tűnt, valójában a törökök és az osztrákok is csak egy ütközőterületnek nézték. Az Oszmán Birodalomnak adót is kellett fizetniük, ugyanis az oszmánok vazallusa (vagyis hűbérese) volt. Külön, saját külpolitikát nem is folytathattak.

Az országot a fejedelem irányította, akinek közvetlen befolyása volt a hadseregre és kincstárra. Azonban ő is függ a szultántól, akinek a megerősítésére is várni kellett bizonyos ügyek meghozatalakor. Ennek ellenére a fejedelemnek a nemzeten belül nagy hatalma volt. Külön fejedelmi tanács is létezett, nekik a feladatuk csak a tanácsadás volt. Egykamarás rendi országgyűléseket tartottak, amiben fejedelmi küldöttek képviselték az uralkodót a rendekkel szemben. Ide tartozott a magyar nemesség, a székely lófők illetve a szász patríciusok. A többi ország rendeivel ellentétben nekik kisebb birtokuk volt és kisebb befolyással rendelkeztek. Az erdélyi rendek meghatározása az 1437-es kápolnai unióra nyúlik vissza, ahol ezt a 3 népcsoportot határozták meg rendekként.

Erdélyben 4 féle nép alkotta a színes nemzetet. Legtöbben a magyarok voltak, főképp a Partiumban és a 7 vármegyében éltek feudális körülmények között. A másik populáció a székelyek voltak. Az ő lakhelyük leginkább Székelyföldön volt (Kelet-Erdélyi terület), ahol bomló nemzetiségi társadalomban éltek kiváltságolt rétegként. Szászok is megjelentek az államban, legtöbben Királyföldön, azaz Dél-Erdélyben. Ők alapvetően német anyanyelvűek, akik a városiasodást preferálták. Jelentős részük kézművesként és kereskedőként dolgozott, emellett ők is kiváltságos rétegnek számítottak. Végül románok teljesítették ki a sokszínű népet, akik Havasföld felől érkeztek. Hegyi transzhumáló állattartással foglalkoztak, akik jobbágyként helyezkedtek el a társadalmi rétegekben.

A reformáció nagyon gyorsan terjedt az államban, így vallásilag is összetettnek számítottak. Az 1568-ban a tordai országgyűlés alkalmával adtak vallásszabadságot a 4 legelterjedtebb hitnek: a katolikusoknak, a reformátusoknak, az evangélikusoknak és az unitáriusoknak. Ezek mellett a főleg román hívőkkel rendelkező ortodox vallást megtűrt vallásnak nevezték. A katolikus hitvallás a székelyeknél terjedt el, míg a szászok evangélikusok voltak. A magyar közösség két részre osztódott e tekintetben: a többség református, a kisebb rész unitárius tanokat követett.

János Zsigmond több történelmileg jelentős fejedelem is uralkodott, mint Bethlen Gábor vagy I. Rákóczy György. 1687-ben szállták meg a területet a Habsburgok, végül pedig 1691-ben a Diploma Leopoldiumban mondták ki az ország Habsburg Birodalomhoz való csatolását, azonban a Magyar Királysággal még nem lett egyesítve egy ideig.