A magyarországi reformáció és ellenreformáció

A XVI. században történt meg a katolikus vallás elleni fellépés Európa szerte reformokkal, illetve új egyházak létrejöttével. Az újítás első sorban a folyamatos botrányos új katolikus szabályok, például a búcsúcédula bevezetése miatt kezdődött el. Másrészt az emberek rájöttek, hogy a Föld nem lapos és elindult a felvilágosodás. Magyarországra is elterjedtek az új tanok, a többi országhoz képest lassan.

Magyarországon belül azonban gyorsan ismertté váltak az új vallások, több tényezőnek is köszönhetően. Először is a megszálló törökök közömbös magatartást mutattak a hittel kapcsolatban. Másod sorban a római katolikus vallás rengeteg anyagi és emberi kárt szenvedett a törökök hódítása miatt.

Az új hitvallások közé tartozott az evangélikus, református, és az unitárius egyház. Az előbbi már a mohácsi vész előtt meghonosodott, leginkább a királyi udvarban és a felvidéki, szászföldi városokban. Kis számban a magyar főnemesek is voltak lutheri tanokat követő emberek. Ilyen volt például Nádasdy Tamás Sárvárról, aki nyomdát és iskolát is pénzelt, vagy Perényi Péter, aki Sárospatakon nyitott szintén nyomdákat és iskolákat. Dévai Bíró Mátyás Kassán tevékenykedett, de a legjelentősebb hívő az Újszövetséget lefordító Sylvester János volt. A kálviniak közé a magyar nemesség nagyobb része illetve a végvári vitézek a hajdókkal együtt erre a hitre tértek át. Fordulatuk legjelentősebb oka a hithű Habsburgok elleni tiltakozásuk kimutatása volt. A magyarországi reformátusok központja Debrecen lett, itt volt prédikátor a kor egyik legismertebb vallásos embere, Méliusz Juhász Péter. Az unitáriusok csak Erdélyben elszórva jelentek meg, akik sokat köszönthettek János Zsigmond támogatásának, illetve az erdélyi vallásszabadságnak. Az unitáriusok közül Dávid Ferenc lelkész neve emelkedett ki. Végül az ország 80%-a protestáns lett, mindezt békésen, hitvitákon keresztül érték el. Az 1500-as évek végére domborodott ki az egyházszerkezetük az újonnan létrejött felekezeteknek.

A reformációnak fontos kulturális hatásai voltak. Az oktatás nagy hangsúlyt kapott, kollégiumok jöttek létre (például a Debreceni Református Kollégium), megbecsült támogató volt Comenius, vagy Apáczai Csere János. Kiemelt Biblia fordítások is voltak Sylvester János mellet, Károli Gáspár református hívő Vizsolyon, Heltai Gáspár Kolozsváron fordították le a Bibliát 1594-ben. A nyomdákkal elindult a magyar könyvnyomtatás, zsoltárok, imakönyvek és hitviták is nyomtatásra kerültek. Elterjedt a peregrináció, azaz a külföldi egyetemekre való járás.

Azonban, mint külföldön is, a katolikus egyház elindította az ellenreformációt. Ez főképp erőszakos úton történt különösen a 15 éves háború idején. Ez azonban egyenesen a Bocskai-szabadságharchoz vezetett. 1608-ban az udvar és a rendek megegyeznek és kompromisszumot kötnek. Pázmány Péter esztergomi érsek cselekedetei is sokat nyomtak a latban, aki szerint a birodalmi egység és a rendiség összeegyeztethető. Pázmány az oktatással is törődött, Nagyszombaton megalapította 1635-ben az első magyar egyetemet (ez a mai Eötvös Lóránt Tudományegyetem jogelődje). Az ellenreformáció összességében sikeres volt, a magyar főurak jókora része visszatért a katolikus hitre. Az egyház pedig egy új korszakába érkezett, a barokkba. Erre jellemző a túldíszítettség, a munumentalitás és a mozgalmasság. Ennek a célja az elkáprásztatás illetve a hívek rekatolizációjának az elérése.

Tehát a reformációnak figyelemre méltó hatásai voltak, amik előrébb vitték valamennyivel a nemzet kúlturáját.