Rákóczi szabadságharc

A Rákóczi-szabadságharc a Habsburg Birodalom központosító törekvéseivel szemben tört ki a 18.század elején.

A Habsburgok kiűzték a törököket az országból, majd 1699-től I. Lipót Habsburg uralkodó nem hívja össze az országgyűlést, újból bevezeti az abszolutizmust. Úgy tekint Magyarországra, mint egy újonnan meghódított területre. Beszünteti a szabad királyválasztást és eltörli az ellenállási jogot. Új hivatalt hoz létre, az Újszerzeményi Bizottságot, aminek a feladata, hogy a Hódoltság területére visszatérő magyarok ezen keresztül szerezhették vissza régi birtokaikat. Cserébe fegyverváltságot kellett fizetniük, ami a föld értékének 10%-a. I. Lipót folyamatosan emeli az adókat. Erőszakos rekatolizációba kezd, birtokokat adományoz az egyháznak. A magyar végvári vitézeket elbocsájtja és jobbágysorba taszítja. Az egész magyar társadalom elégedetlen, ezért szembefordulnak Lipóttal. 1697-ben Tokaj-hegyalján kuruc felkélés tör ki, vezetője Bercsényi Miklós.A magyarok számára kedvező volt a nemzetközi helyzet, mert ekkor zajlott a spanyol örökösödési háború is, Franciaország és a Habsburg birodalom között 1701-1714-ig. A franciák támogatják a felkelést.

II. Rákóczi Ferenc felmenői a magyar főnemesség legjelentősebb családjai közé tartoztak. Apai ágon Báthoryék, anyai ágon Zrinyiék és a Fegepánok. Apja I. Rákóczi Ferenc hamar elhunyt, így anyja Zrínyi Ilona házasságot kötött Thököly Imrével 1682-ben. Ő volt a kuruc seregek vezetője, így Rákóczi már gyerekként részt vett kuruc hadjáratokban. Ott volt a munkácsi ostromnál. A vereség után elszakították a családjától és egy cseh jezsuita kolostorban nevelkedett.

1703-ban Lengyelországban tartózkodott, Bercsényi felkeresi, hogy álljon a kurucok élére. Májusban kiadja a Brezáni kiáltványt, amiben hadba szólítja az ország lakóit, zászlót küld a felkelőknek.

A szabadságharc célja a Habsburgoktól független Magyarország megteremtése. A jobbágyság terheinek enyhítése a földesúri szolgálatok alól, mint a robot vagy a tized fizetése. Orvosolni akarják a rendi sérelmeket. 1703-ban kiadja a vetési pátenst, amiben a szabadságharcban résztvevő jobbágyoknak hajdúszabadságot ígért. Kiadja a gyulai pátenst, amiben megtiltja a nemesi udvarházak. Ezekkel a pátensekkel akarta egy táborban tartani a nemeseket és a jobbágyokat.

1703-ban kitör a Rákóczi-szabadságharc. A kuruc hadsereg elfoglalja Felső-Magyarországot és a Duna-Tisza közét. 1704-ben megszerzik Erdélyt, Rákóczit erdélyi fejedelemmé választják. A franciák vereséget szenvednek a spanyol-örökösödési háborúba, így XIV. Lajos nem tudja tovább támogatni a kuruc sereget. Nagyszombatnál vereséget szenvednek. Az Habsburg és a kuruc erőviszonyok nem voltak egyenlőek. A Habsburg hadsereg reguláris volt és fegyelmezett. Gyalogságból, lovasságból és tüzérségből állt. Ezzel szemben a kurucoknak irreguláris hadserege volt. Harcmodoruk főleg a rajtaütésre és a portyára épült. Könnyűlovasságból és könnyűgyalogságból álltak

1705-ben a szécsényi országgyűlésen rendi szövetséget, konföderációt, kötöttek. Rákóczit vezérlő fejedelemmé választották, ő irányítja a külügyet, a belügyet és a pénzügyet is. A belügyek intézésére egy 24 tagú szenátust választottak a főurak és köznemesek közül, akik ellenőrizték a fejedelmet. A hadsereg ellátására létrejött a Gazdasági Tanács. Ráday Pál irányításával megalakul a Kancellária. A célja egy önálló Magyarország megteremtése és az elszakadás a Habsburg birodalomtól. Új pénzt vezetnek be a libertást. A szabadságharc sok pénzt emésztett fel, ezért 1707-ben az Ónodi országgyűlésen bevezetik a nemesi adóztatást. A Habsburgokat megfosztják a tróntól.

1708-ban a Trencséni csatában a kurucok vereséget szenvednek. A sereg ettől kezdve bomlásnak indul. 1710-ben a Romhányi csatában a sereg újabb vereséget szenved. A kurucok visszavonulnak Észak-Kelet Magyarországra. Nagymajténynál leteszik a fegyvert és a zászlót, majd Nagykárolyban megkötik a szatmári békét.

A szatmári béke a magyaroknak és a Habsburgoknak is kedvez. Visszaállítja a rendi alkotmányt és az országgyűlést. Vallásszabadságot ad mindenkinek. Felszámolják az Újszerzeményi Bizottságot. A szabadságharc résztvevői kegyelmet kapnak. Rákóczinak felajánlják, hogy visszakapja a birtokait, ha felesküdik a királynak, ezt nem fogadja el. Ezeknek a feltétele az, hogy a magyarok visszavonják a trónfosztást, és elismerik a Habsburgokat magyar királynak.

A vesztes szabadságharc után ez a kompromisszumos béke előnyös a magyar nép számára. Magyarország nem lesz önálló, de nem lesz örökös tartomány.