**4.**

**Tatárjárás és az ország újjáépítése IV. Béla uralkodása idején**

*Bevezetés*

* IV: Béla már apja uralkodása alatt szerzett kormányzati tapasztalatokat, Horvátországot irányította.
* Már akkor bírálta apja (II. András) birtokadományozó politikáját, amikor még csak trónörökös volt. Egyértelmű volt, hogy királyként a földek visszavételét fogja szorgalmazni, mivel apja úgy osztogatta a földet a főtisztviselők között, hogy azok örökölhetőek voltak. (feudumok)

*IV. Béla tatárjárás előtti politikája (konfliktusok)*

* A nagybirtokosokkal ellentétbe került a birtokpolitikája miatt
* a hivatalokban szervienseket alkalmazott
* a báróknak megtiltotta, hogy jelenlétében a királyi tanács ülésein leüljenek, külsőségekben is megkövetelte a királyi hatalom tiszteletét.
* kunokat telepített az Alföld középső részére

1. a nemességtől független hadserege legyen
2. a tatárokkal szemben is használható könnyűlovas katonái legyenek

* De a kunok pogányok és nomádok voltak, vándoroltak az Alföldön, amivel jelentős károkat okoztak az akkor már letelepedett életet élő keresztény magyaroknak. Amikor a magyarok megölték Kötönyt, a kunok vezérét, akkor nem sokkal a tatárok támadása előtt, komoly pusztítást okozva kivonultak az országból.

*A tatárjárás*

* A tatárok közeledését jelezte az előlük menekülő kunok érkezése, de Julianus barát is értesítette az uralkodót. IV. Béla segítséget kért a pápától és a császártól is, de az invesztitúra háborúk idején nem kapott.
* A főurak sem vették komolyan a tatárok veszélyét, többet a királyi intézkedéseket sérelmezve azt szerették volna, hogy az uralkodó szégyent valljon.
* 1241 tavaszán a tatárok több irányból támadták az országot
  + - A főerők a Vereckei-szoroson keresztül Batu kán, az Arany Horda vezetőjével az élen jöttek be az országba
    - Ellenük vonult IV. Béla a magyar fősereggel és a döntő ütközetre Muhinál került sor 1241. ápr. 11-12-én. A magyarok vereséget szenvedtek, a király éppen el tudott menekülni a dalmáciai Trau szigetére.
  + A tatár portyázó erők végig pusztították Erdélyt és az Alföldet, még a befagyott Dunán is átkeltek. Csak néhány kőfallal körülvett központ tudott nekik ellenállni (pl. Esztergom). Ráadásul az ország szorult helyzetét kihasználva az osztrák herceg több nyugati vármegyét elfoglalt.
  + A tatárok végül 1242-ben váratlanul kivonultak az országból. Ez magyarázható taktikai okkal: két fázisban hódítanak, de időszerűvé vált új kánt választani.

*A tatárjárás utáni politika*

* + Mivel számítani kellett újabb tatárjárásokra, IV. Béla változtatott politikáján és igyekezett megnyerni a nemeseket magának.
  + Lemondott a birtokok visszavételéről, sőt adományozott azzal a feltétellel, hogy a birtokon jól védhető és a környékbelieknek jó menedéket biztosító kővárat építenek és páncélos magánhadsereget szerveznek, amit a király is igénybe vehet, ha az országot támadás éri.
  + A tatárjárás jelentős pusztulást okozott a népességben, ezért az Alföld elnéptelenedett területeire visszahívta a kunokat (fiával a kun fejedelem lányát házasította össze), Erdélybe román, a Felvidékre cseh és morva, a Dunántúlra pedig német hospeseket telepített. A betelepülő hospesek kedvezményeket kaptak, ami miatt a jobbágyok terhei is csökkeni kezdtek.
  + A városok közül többet szabad királyi várossá nevezett ki, ezeket kőfallal kellett körülvenni. Más városoknak is adott kiváltságokat (pl. szabad bíróválasztás, vámmentesség), ill. városokat alapított (pl. Buda, Szeged).
  + 1267-es országgyűlésen megerősítette a szerviensek jogait, ekkortól nemesnek nevezik őket, a birtokadományok és várak építése miatt újra nagyon megerősödött előkelőket pedig báróknak nevezték. Mindez a familiaritás, ill. később a tartományúri rendszer kialakulását vonta maga után.

*Összegzés*

* + A kunok a tatárjárást követően telepedtek le, katonai szolgálatuk a számára a nemességtől független haderőt jelentett, konfliktust jelentett azonban, hogy a IV. Kun László uralkodásáig pogányok maradtak. Az uralkodók sem szorgalmazták a keresztény hitre térítést, hiszen akkor hamarabb betagozódtak volna a társadalomba.
  + A tatárjárás jelentős népességcsökkenést, gazdasági és társadalmi feszültségeket okozott, de IV. Béla politikája sikeres volt (pl. külföldiek behívása), a növekedés dinamikus.